Opozicija je u subotu uveče nakon protesne šetnje Beogradom uputila vlastima zahtev da do petka pozitivno odgovori na zahteve demonstranata, inače će se oni ponovo okupiti u Beogradu.\nGrađani okupljeni na antivladinom protesnom skupu "Svi kao jedan – 1 od 5 miliona", nakon okupljanja i govora ispred Doma Narodne skupštine Srbije i protesne šetnje centralnim beogradskim ulicama, vratili su se ispred Doma Narodne skupštine, gde su im se obratili lideri Saveza za Srbiju.\nŠta je sve prethodilo protestu u Beogradu, možete čitati ovde:\nPredsednik pokreta Dveri Boško Obradović rekao je posle šetnje da građani žele i samo traže slobodne medije i slobodne izbore.\n"Mi nećemo nikada odustati dok Srbija ponovo ne bude slobodna", rekao je Obradović.\nVuk Jeremić, predsednik Narodne stranke, rekao je da se u Srbiji upalilo svetlo, da se zna "ko je na kojoj strani, ko je vera, a ko je nevera". Oči i uši celog sveta danas su uprte u Beograd.\n"Ljudi, Srbija je danas brod čije su kormilo zaposeli ludaci. Oni žele da od Srbije naprave brod ludaka iz kojeg svako pametan nema šta drugo nego da beži. Ali nećemo da bežimo", rekao je Jeremić.\nDošlo je vreme za ideju slobode u Srbiji došlo vreme, rekao je on.\nVIDEO Protest "Svi kao jedan – 1 od 5 miliona" u Beogradu\nPredsednik Demokratske stranke Zoran Lutovac pozdravio je demonstrante rečima: "Dobro veče slobodni ljudi u zarobljenoj državi".\nOn je rekao da vlast počiva na laži o provrednim uspesima, lažnom patriotizmu i lažima o građanima i opoziciji.\nLutovac je dodao i da vlast govori o nasilju, a da ona sprovodi nasilje nad građanima i institucijama.\nOn je rekao da okupljeni žele normalnu državu i da svi građani budu dostojanstveni. Lutovac je rekao da je Srbija "zgrada u požaru" i da su svi dužni da taj požar gase.\nPredsednik Nove stranke Zoran Živković rekao je da je ovo najveći skup posle 5. oktobra 2000. i dodao da, po njegovoj proceni, prisustvuje 35.000 ljudi. Živković je rekao da su ljudi večeras na skupu jer posle 5. oktobra nije došao šesti oktobar i da je i on za to kriv.\nŽivković je tražio da posle smene vlasti bude sprovedena hitna lustracija po zakonu i sprovođenje akcije protiv kriminala "Sablja, model 2019", a da se sa Vučićem ne sme i ne treba pregovarati.\nOkupljeni su nosili nose zastave Srbije, Evropske unije i sindikata, kao i trnasparente na kojima uz "Jedan od pet miliona", piše i ime grada iz kojeg su došli, kao i "Vratite otete penzije", "Ujedinjeni gradovi".\nPredsednik Socijaldemokratske stranke i bivši predsednik Srbije Boris Tadić rekao je da je velika i opasna bitka pred okupljenima, jer imaju opasnog protivnika.\nOn je rekao da je Vučić "trgovac ljudskim dušama" i da od građana Srbije pravi podanike, kao i da je protivnik demokratije. "Ovo nije kraj. Ovo nije ni početak kraja, ovo je možda kraj početka! Čeka nas borba", rekao je Tadić.\nPredsednik Levice Srbije Borko Stefanović pokazao je okupljenima svoju krvavu košulju, koju je nosio kada je napadnut u Kruševcu i kada mu je razbijena glava, što je i bio povod za proteste.\nRekao je da je Aleksandar Vučić građanima Srbije obećao "krv, suze i znoj".\nZnoj je dao - znoj radnika koji za 200 evra rade za strane investitore; dao je i suze - suze roditelja koji prate svoju decu u inostranstvo; dao je i krv, rekao je Stefanović i pokazao krvavu košulju.\nStefanović je poručio onima koji govore da Savez nema program, da je njihov program sve suprotno od onoga što se sada dešava u Srbiji i da će aktuelnu vlast ispratiti "na đubrište istorije".\n"Pamtite ovu noć kao veliki korak", rekao je Stefanović i poručio: "Do pobede".\nPre polaska u protesnu šetnju, okupljenima su pročitani zahtevi protesta "Svi kao jedan - Jedan od pet miliona".\nTraži se formiranje zajedničke komisije vlasti i opozicije za definisanje fer i poštenih izbornih uslova, izbor novog sastava Regulatornog tela za elektronske medije i izbor tehničkog i uredjivačkog tima Radio-televizije Srbije i Radio-televizije Vojvodine.\nSnimak drugog dela protesta sa Fejsbuk stranice Saveza za Srbiju:\nSastav REM-a mora biti "na ravnopravnim osnovama" po broju predstavnika vlasti i opozicije.\nSLAB INTERNET U CENTRU GRADA\nU toku trajanja protesta mobilna mreža često je bila u padu, a internet je jedva ili nikako funkcionisao, zbog čega izveštači Glasa Amerike sa lica mesta, kao i novinari mnogih drugih redakcija, nisu uspeli da uživo prenose događanja na ulici. Dnevnik Danas navodi da je pokušao da tim povodom kontaktira operatere, ali da su na pozive odgovorili samo u VIP-u gde su rekli da je mreža preopterećena.\nPredstavnici protesta "Jedan od pet miliona" spremni za razgovor sa nadležnim organima i da će u narednim danima delegirati predstavnike za sve tri predložene radne grupe, rečeno je.\n"27 godina na ulici"\nOkupljenima se u prvom delu skupa obratio i glumac i predsednik Pokreta slobodnih građana (PSG) Sergej Trifunović koji je rekao da 27 godina građani Srbije na ulici brane dostojanstvo i traže državu.\n"Dvadeset sedam godina mi dreždimo na ulici. Ali kunem Vam se, ne znam kako, ovo će ovde da stane. Ovo nam je poslednja ulica", rekao je Trifunović.\nAleksandar Vučić će sigurno pasti s vlasti i srušiće ga "njegovi", rekao je on.\nTrifunović je građane pozdravio kao "slobodne ljude" koji su došli po svoje "parče slobode".\n"Biće koje se navikne na odsustvo slobode, to više nije čovek, to je bot. Naš zadatak je da proširimo ovaj talas slobode", rekao je Trifunović. On je dodao da "dostojanstvo nema cenu" i da su građani na protestu branitelji Srbije i najveće patriote.\nOn je dodao da je vlast juče postala "Top lista nadrealista". Trifunović je dodao da vlast poziva na sukob i građanski rat. On je rekao da se zalaže za lustraciju.\nSnimak direktnog prenosa prvog dela protesta sa Fejsbug stranice Saveza za Srbiju:\nBivši sudija Vrhovnog suda Zoran Ivošević optužio je Aleksandra Vučića da je svu vlast podredio svojoj volji.\nNovinar Srđan Škoro rekao je da je Srbija prva država u svetu u kojoj je vlast najavila štrajk glađu da smeni opoziciju.\nBivši sudija Vrhovnog suda Zoran Ivošević optužio je Vučića da je svu vlast podredio svojoj volji i da je "prigrabio moć predsednika države, Vlade".\nI profesor Fakulteta političkih nauka Čedomir Čupić optužio je Vučića da je uzurpirao vlast u državi i vladavinu prava pretvorio u ličnu samovolju.\nStudent Pravnog fakulteta Stefan Novaković, koji je uhapšen tokom protesta i ulaska u Radio televiziju Srbije poručio je na protestu da građani žele da stanu na put doktaturi i bore se za zemlju koju zaslužuju - Slobodnu Srbiju. On je rekao da više nema podela jer je ovo pitanje preživljavanja jednog naroda i svi moraju da budu složni.


Magazin START - Iz budžeta Općine Centar 47.500 KM vjerskim zajednicama\nIz budžeta Općine Centar 47.500 KM vjerskim zajednicama\nOpćina Centar Sarajevo izdvojila je iz svog budžeta 47.500 KM vjerskim zajednicama u BiH za obnovu, sanaciju, rekonstrukciju i izgradnju vjerskih objekata, te realizaciju programskih aktivnosti i obilježavanje praznika.\nOd ovog iznosa, 13.750 KM dodijeljeno je Srpskoj pravoslavnoj crkvenoj opštini Sarajevo za projekt grijanja i osposobljavanje postojeće instalacije u Muzeju Stare crkve, te za obilježavanje Vaskrsa.\nIznos od 9.250 KM dodijeljen je rimokatoličkom župnom uredu Sveti Josip u Sarajevu za izradu kamenog postamenta, usluge montaže i prevoza kipa Majke Tereze u Sarajevu, te za izdavanje knjige "Mjesto i uloga župe Sveti Josip na Marijin dvoru u vjerskom i kulturnom životu grada Sarajeva", dok je rimokatoličkom župnom uredu Presvetog Srca Isusova dodijeljeno 5.000 KM za uređenje višenamjenske dvorane u sklopu župnog ureda koji se nalazi u podrumskom dijelu i za obilježavanje Uskrsa.\nJevrejskoj opštini Sarajevo dodijeljen je iznos od 7.500 KM za adaptaciju i rekonstrukciju prostorija u sinagogi Jevrejske opštine, te za obilježavanje Pesaha.\nFranjevačkom samostanu Sveti Anto donirano je 10.000 KM za adaptaciju kupatila i opremanje prostorija Franjevačkog samostana, dok je Samostanu sestara klanjateljica krvi Kristove u Sarajevu donirano 2.000 KM za uređenje kapelice.\nTim povodom, predstavnici vjerskih zajednica potpisali su sa načelnikom Općine Centar Nedžadom Ajnadžićem protokole o realizaciji navedenih finansijskih sredstava, saopćeno je iz ove općine.


Gudkin: Putin se održava na talasu nacionalističke euforije\n04 novembar, 2014\nAnalitičari ocenjuju da je popularnost ruskog predsednika ukorenjena u nacionalizmu, ocenjujući da će početi da opada zbog ekonomskih problema.\nRuska ekonomija bila je u problemima i pre nego što je pogođena sankcijama Zapada zbog aneksije Krima od Ukrajine. Uprkos opadajućem trendu, popularnost predsednika Vladimira Putina dostigla je vrhunac na talasu nacionalističkog zanosa. Ali analitičari kažu da će ti visoki brojevi početi da opadaju.\nVrednost ruske valute, rublje, je na istorijski niskom nivou, dok sankcije Zapada i sve niže cene nafte utiču na ekonomiju. Ali popularnost predsednika Vladimira Putina je preko 80 odsto od kako je Rusija anektirala Krim od Ukrajine.\nPorast popularnosti je stigao u pravo vreme, kaže Lev Gudkov, direktor Levada Centra, nezavisne organizacije za ispitivanje javnog mnjenja.\n"Putinova popularnost opadala je od avgusta, septembra 2008. kada je bila na vrhuncu tokom rusko-gruzijskog rata i opadala je sve do januara ove godine, kada je njegova popularnost bila na najnižem nivou", kaže Gudkov.\nOn dodaje da se Putin održava na talasu nacionalističke euforije, koju naziva "imitacijom masovne podrške".\n"Politički suparnici su sprečeni, mediji su pod snažnom cenzurom, Duma, ruski parlament se procenjuje veoma negativno kao telo koje potpuno zavisi od Putina i da vlada ne kao parlament već kao skup lobista koji predstavljaju interese uticajnih grupa. Takođe, manipulacijom masovnog mišljenja stvara se imitacija masovne podrške", ističe Gudkov.\nPristalice Putina kažu da je suprotstavljanjem zapadu on povratio status Rusije na svetskoj pozornici. Analitičar "RusEnerdžija", Mihail Krutikin kaže da su sankcije navele oko trećinu klijenata "RusEnerdži" nafte i gasa da odustanu od sklapanja ugovora u Rusiji. Ali on takođe ističe da je anti-zapadna retorika vezana za cenu nafte, najvažnijeg ruskog izvoznog artikla, na koji se odnosi polovina vladinog budžeta.\n"Mislim da što je viša cena nafte, glasnije su pristalice predsednika Putina. Nacionalistička retorika zvuči mnogo glasnije. I što pre cena nafte počne da opada, mislim da će popularnost Putina i takva vrsta retorike takođe opasti", zaključuje Krutikin.\nPutinov odgovor na sankcije bio je zabrana uvoza prehrambene robe sa zapada što povećava cene na malo.\nAnalitičari kažu da se već pojavljuju znaci da patriotska euforija i propaganda Kremlja počinju da slabe, dok ekonomski problemi navode ljude da procene situaciju i perspektive na mnogo realniji način.


Ponovljeni izbori u Srebrenici (21. februar)\nOsam stranaka iz Federacije Bosne i Hercegovine (FBiH) poslalo je 23. februara zahtjev ambasadama u BiH za zakazivanje hitnog sastanka u vezi s situacijom u Srebrenici.\nPismo su potpisale Stranka demokratske akcije (SDA), Demokratska fronta (DF), Savez za bolju budućnost (SBB), Stranka za Bosnu i Hercegovinu (SBiH), Pokret demokratske akcije (PDA), Narod i pravda (NIP), Naša stranka (NS) i Socijaldemokratska partija BiH (SDP BiH).\nOni od stranih ambasada u BiH traže hitan sastanak za 25. februar, "u vezi s novonastalom situacijom prouzrokovanom bojkotom izbornog procesa u Srebrenici".\n"Političke stranke koje su podržale inicijativu 'Moja adresa: Srebrenica' i zajedničkog kandidata za načelnika Aliju Tabakovića odlučne su da nastave borbu za ostvarivanje potpune ravnopravnosti svih građana i njihovog prava na povratak, te da se odlučno suprotstave svakom vidu diskriminacije i segregacije", navodi se u zahtjevu.\nNavedene stranke su na zajedničkom sastanku, koji je održan u Srebrenici uoči izbora, istaknuli važnost nastavka "nenasilne, nadstranačke i trajne borbe za slobodu i ravnopravnost građana Srebrenice", a što je direktno narušeno ograničavanjem biračkog prava srebreničkoj dijaspori.\nPismo je poslato ambasadorima SAD-a, Njemačke, Italije, Velike Britanije, Francuske, te šefu Delegacije EU Johannu Sattleru i Misiji OSCE-a u BiH, odnosno Kathleen Kavalec.\nPonovljeni lokalni izbori održani su 21. februara u Srebrenici i Doboju nakon što je Centralna izborna komisija BiH (CIK) u ovim opštinama poništila izbore, koji su održani 15. novembra 2020. godine.\nZbog utvrđenih brojnih nepravilnosti tokom glasanja, CIK je 2. februara donio odluku o ponovnom glasanju za načelnika i skupštinu opštine Srebrenica na 28 biračkih mjesta (26 redovnih i dva za glasove u odsustvu), te za gradonačelnika Doboja i gradsku skupštinu na 89 biračkih mjesta.\nPredstavnici političkih stranaka okupljenih u inicijativu "Moja adresa: Srebrenica" izrazili su nezadovoljstvo zbog toga što nisu poništeni kompletni rezultati, uključujući glasove putem pošte.\nTvrdeći da nije ispoštovano demokratsko pravo građana da biraju i budu birani, inicijativa "Moja adresa: Srebrenica" je 15. februara potvrdila odluku o bojkotu izbora, navodeći da je CIK donio, "za Bošnjake nepravednu i nepotpunu odluku o poništavanju glasova samo s redovnih biračkih mjesta".\nMisija OSCE-a u BiH: Bojkoti izbora nisu u interesu zdrave demokratije


REM naložio povlačenje spornog spota SNS\n► REM naložio povlačenje spornog spota SNS\nSavet Regulatornog tela za elektronske medije (REM) doneo je danas odluku da naloži medijima da obustave emitovanje predizbornog spota Srpske napredne stranke "Gradonačelnik" jer se u spotu pojavljuju likovi kandidata drugih lista prijavljenih za beogradske izbore.\nU saopštenju REM-a navodi se da će, u slučaju nepoštovanja odluke, to regulatorno telo pokrenuti postupke predviđene Zakonom o elektronskim medijima.\nU spotu SNS emitovanom na Radio-televiziji Srbije 17. februara mogu se videti slike Dragana Đilasa, Aleksandra Šapića i drugih nosilaca izbornih lista.\nPrema zakonu, navodi REM, oglasna poruka koja sadrži prikaz na osnovu kog se može utvrditi ili prepoznati identitet neke osobe, može biti objavljen u programu jedino uz prethodni pristanak ličnosti na koje se oglas odnosi.\nU skladu s tim, mediji bi prikazivanjem spota SNS bez pristanka prikazanih ljudi kršili zakon, dodaje se u obrazloženju odluke.\nNosilac liste "Beograd odlučuje, ljudi pobeđuju" Dragan Đilas danas je u pism direktoru RTS Draganu Bujoševiću dao saglasnost za emitovanje spota liste "Aleksandar Vučić zato što volimo Beograd" u kojoj se pojavljuje njegova (Đilasova) slika.\nĐilas je Bujoševića pozvao da taj spot emituje "što je moguće više, ako treba i besplatno", kako je rekao, da bi "cela Srbija još jednom videla ko su i kakvi su ljudi koji danas vode našu zemlju".\nSavet REM odluku o zabrani emitovanja spornog spota doneo je na osnovu Bujoševićevog zahteva za mišljenje.


Nevladine organizacije traže bezbednost za Rome u Jabuci\nViše nevladinih organizacija zatražilo je danas od ministara unutrašnjih poslova i prosvete da Romima nastanjenim u Jabuci osiguraju bezbednost i omoguće slobodu kretanja, a njihovoj deci nesmetano školovanje.\nZa ubistvo D.S. (17) osumnjičen je sedamnaestogodišnji Rom B.J.\n"Grupa meštana Jabuke, pod izgovorom žalosti za izgubljenim životom mladića, danima je bez pravovremene reakcije države kamenovala kuće pripadnika romske manjine u tom selu u okolini Pančeva i uništavala imovinu Metodističke crkve", navele su NVO i dodale da je u Jabuci i dalje pojačana policijska kontrola.\n"Najteži teret ovakve situacije trpe deca iz romskih porodica, a kako se bliži 1. septembar i početak nove školske godine postoji opasnost da će im još jedno od osnovnih i Ustavom zagarantovanih prava, pravo na obrazovanje, takođe biti uskraćeno", navele su NVO.\nCitirajući Ustavom garantovana prava na slobodu kretanja, izražavanja i obrazovanja, one su naglasile da incident u Jabuci nije izolovan i podsetile na nasilje i netrpeljivost prema Romima u Zemun Polju, Surčinu, Novom Beogradu, Ovči, Kraljevu i drugim mestima.\nU pismu koje su potpisali Komitet pravnika za ljudska prava (YUCOM), Mreža Žena u crnom i Banatska ženska romska mreža, od ministara Dačića i Obradovića zahteva se i da javnost bude informisana o sprovedenim merama "koje će dovesti do toga da romska deca iz sela Jabuka 1. septembra ipak krenu u školu".\nDanas će u celoj zemlji biti oblačno s kišom i hladnije, uz slab i umeren vetar, ujutro južni, a zatim severozapadni, a temperatura će se kretati od osam stepeni ujutro a tokom dana će biti u postepenom padu.\nBRZA VOŽNJA, UMOR, ALKOHOL U saobraćajkama u Srpskoj za 11 meseci poginulo 108 ljudi


Goran Ivanovic\tNajava dešavanja 24 December 2018\t Hits: 387\nEIT Climate-KIC je najveće EU javno-privatno partnerstvo, angažovano na ublažavanju klimatskih promena i ubrzanju tranzicije ka ekonomiji nulte emisije ugljenika. Zahvaljujući podršci Evropskog instituta za inovacije i tehnologiju (EIT) aktivno deluje u četiri prioritetne teme: urbana područja, korišćenje zemljišta, proizvodni sistemi, klimatska metrika i finansije. Privredna komora Srbije implementira Accelerator i druge Climate-KIC programe u Srbiji od 2016. godine: Pioneers into Practice - progam mobilnosti profesionalaca, Climate Launchpad- takmičenje zelenih poslovnih ideja, Ideathon- radionice za studente i Climathon-24-časa hakaton. Više informacija na https://www.climate-kic.org/.\nEIT Climate-KIC Accelerator program namenjen je timovima koji nameravaju da osnuju startap (I faza) kao i startapovima do 5 godina starosti, sa najmanje dva osnivača (II i III faza) sa inovativnim, komercijalno održivim proizvodima ili uslugama u vezi sa klimatskim promenama. Konkurs je otvoren do nedelje, 27.01.2019. god. Program će biti realizovan u periodu između aprila i septembra 2019. godine u 12 zemalja (Bugarska, Grčka, Kipar, Estonija, Hrvatska, Letonija, Litvanija, Malta, Portugalija, Rumunija, Slovenija, Srbija). Obuhvata: edukaciju i intenzivne treninge, lično mentorstvo i bespovratnu finansijsku pomoć. Učešće je besplatno, preduslov dobro znanje engleskog jezika.\nPratite nas na https://www.facebook.com/ClimateKICSrbija/\nU iščekivanju Vaših prijava srdačno Vas pozdravljamo.


Prođe leto šezdeseto... - Istinomer\n„Učiniću sve da preseljenje u novu zgradu bude 6. juna iduće godine, kada će Kinoteka proslaviti lep jubilej – šezdesetogodišnjicu postojanja.“\nIstakavši da je završetak zgrade Kinoteke u Uzun-Mirkovoj ulici u Beogradu od velikog značaja, ministar kulture Nebojša Bradić je u leto 2008. obećao da „dogodine za šezdesetodišnjicu Kinoteke njena nova zgrada biće svečano otvorena.“ (Glas javnosti, 30. 07. 2008. godine)\nMinistar je i krajem 2008. prilikom posete zgradi Jugoslovenske kinoteke izjavio da je dinamika rekonstrukcije intenzivirana i „da očekuje da će zgrada biti u funkciji u junu sledeće godine.“ (Politika, 30. 12. 2008. godine)\nIpak, nije bilo tako. Jugoslovenska kinoteka je „obeležila 60. godišnjicu rada u svom novom, ali – nedovršenom zdanju u Uzun Mirkovoj ulici. Bradić je izrazio nadu da će do 61. ‘rođendana’ biti dovršena rekonstrukcija zdanja iz 19. veka, koje je bilo sedište Beogradske opštine.“ (Tanjug, 07. 06. 2009. godine)\nReditelj Emir Kusturica obećao je da će, kada se završi gradnja, kompletno opremiti tri sale za projekciju, a ostatak novca očekuje se od donatora i dobrotvora. Direktor Jugoslovenske kinoteke Radoslav Zelenović rekao je da donacija podrazumeva kompletno opremljene bioskope sa sedištima, digitalnim zvukom i 35-milimetarskom slikom.\n„U ovom času da bi se zgrada privela nameni potrebno je 200 miliona dinara. Kod Evropske investicione banke aplicirali smo 160 miliona, a razliku od 40 miliona moramo da rešavamo na druge načine. Zgrada je građevinski potpuno gotova i sada ju je potrebno opremiti, a ‘lakše se diše’ sada kada se zna da će Emir opremiti dvorane, tako da ‘Kustendorf’ neće biti samo u Mećavniku, već će deo toga biti i u Beogradu.“\nDirektor Jugoslovenske kinoteke Radoslav Zelenović, Press, 31. 07. 2009. godine\nZgrada Kinoteke je i 2010. godine osvanula u „sivoj fazi“, pa je Vlada Srbije obezbedila još novca za njen završetak.\n„Vlada Srbije je za 2010. odobrila je oko 616 miliona dinara iz sredstava Nacionalnog investicionog plana za finansiranje projekata Ministarstva kulture u 2010. godini, uključujući rekonstrukcije Narodne biblioteke Srbije, Jugoslovenske kinoteke i Muzeja savremene umetnosti u Beogradu. Za rekonstrukciju zgrade Jugoslovenske kinoteke odobreno je 239.183.579 dinara.“\nSEEcult.org, 25. 02. 2010. godine\nDan za danom, Kinoteka je i 61. rođendan dočekala neuseljena. Ministar Bradić je obišao Arhiv Jugoslovenske kinoteke na Košutnjaku, a zgradu direkcije ne pominje. Jedino na sajtu njegovog ministarstva može da se pročita šta se dešava sa „zidanjem Skadra u Uzun Mirkovoj“.\n„Radovi na zdanju u Uzun Mirkovoj, gde će biti smeštena direkcija Kinoteke, tri filmske sale sa najsavremenijom tehničkom opremom za filmske projekcije, biblioteka sa čitaonicom, fonoteka i videoteka, muzej kinematografije i filmske laboratorije, se nastavljaju. Zgrada je građevinski potpuno završena, priključene su voda, struja, sprovedena je rasveta, a od Evropske investicione banke, preko Ministarstva kulture Srbije, Kinoteka je dobila 2,2 miliona evra za opremanje, a tender za izbor izvođača radova biće raspisan 18. juna.“\nMinistarstvo kulture, 07. 06. 2010. godine\nBudući da su već dva rođendana prošla, a da Kinoteka još nije završena, ministar Bradić dobija ocenu „neispunjeno obećanje“.\nkultura Narodna biblioteka gradnja Muzej savremene umetnosti bioskop Kinoteka


Austrijski poslanik: Izbeglice su kao neandertalci\nIzvor: B92, 17.Mar.2016, 12:05\nBeč -- Austrijski poslanik Robert Lugar je u parlamentu rekao da izbeglice koje dolaze u Austriju imaju sliku o svetu kao neandertalci.\nŠef poslaničkog kluba “Tim Štronah“ je na sednici rekao da su izbeglice “hvala bogu iskorenjene“.\n"Oni koji dolaze kod nas su fanatični, neobrazovani, verski zatucani i ne mogu se integrisati. Oni gaze prava žena nogama. Sada Zeleni žele da ih puste u našu zemlju, te neandertalce, koje smo kod nas iskorenili", poručio >> Pročitaj celu vest na sajtu B92 << je on.\nTreći predsednik parlamenta Norbert Hofer opomenuo je Lugara za ovu izjavu.\nStranka Zelenih zatražila je od Lugara podnošenje ostavke na sve funkcije u parlamentu. Zeleni ističu da je takva izjava neprihvatljiva i rasistička.\nAustrijski poslanik: Izbjeglice su kao neandertalci\nIzvor: Nezavisne Novine, 17.Mar.2016\nBEČ - Austrijski poslanik Robert Lugar je u parlamentu rekao da izbjeglice koje dolaze u Austriju imaju sliku o svijetu kao neandertalci...Šef poslaničkog kluba “Tim Štronah“ je na sjednici rekao da su izbjeglice “hvala bogu iskorijenjene“..."Oni koji dolaze kod nas su fanatični, neobrazovani,...


Četiri kluba Prve lige Federacije BiH nisu dobili licence za narednu sezonu | Kakanj-X\nU prostorijama NS Federacije BiH danas (10. maj 2021. godine) je održana sjednica Prvostepene komisije za licenciranje klubova, a četiri kluba nisu dobili dozvolu za nastup u Prve lige FBiH za takmičarsku sezonu 2021/2022.\nPotvrdio je to Federalni savez na svojoj zvaničnoj internet stranici.\nLicencu za učešće u takmičenju Prve lige Federacije BiH za takmičarsku sezonu 2021/2022 dobili su sljedeći klubovi: Bratstvo (Gračanica), Budućnost (Banovići), Čapljina, Goražde, GOŠK (Gabela), Igman (Konjic), Jedinstvo (Bihać), Posušje, Radnik (Hadžići), Rudar (Kakanj), TOŠK (Tešanj) i Vis Simm Bau (Kosova).\nLicencu za učešće u takmičenju Prve lige Federacije BiH za takmičarsku sezonu 2021/2022 nisu dobili: Orašje, Travnik, Slaven (Živinice) i Zvijezda (Gradačac).\nU skladu sa odredbama Pravilnika o licenciranju klubova NS FBiH , klubovi imaju pravo uložiti žalbu Drugostepenoj komisiji za licenciranje klubova FSBiH u roku od 8 (osam) dana od dana prijema odluka Prvostepene komisije za licenciranje klubova NS FBiH – saopćeno je iz NS FBiH.


Ekonomac napredovao na listi najboljih evropskih klubova - Sportske.net\nEkonomac napredovao na listi najboljih evropskih klubova\nFutsal šampion Srbije dominira na domaćoj sceni ali su uspesi u Evropi doprineli da se Ekonomac popne na jedanaestu poziciju u rankingu najboljih futsal klubova svih vremena.\nOn je kralj futsala - Čudesni Falkao!Futsal remek-delo, a nije FalkaoKovačević: "Čast je ugostiti Italijane"Falkao - Zbog ovakvih stvari mu nema ravnog!"Orlovi" domaćini u Ubu!\nSvetsko prvenstvo u futsalu završeno je trijumfom Brazila u finalnom meču nad sjajnim Špancima.\nTe dve reprezentacije dokazale su još jednom da im nema ravnih a naša reprezentacija prvi put se pojavila na SP i stigla do osmine finala Mondijala.\nVeliki deo tima bio je sačinjen od fudbalera Ekonomca bez kojih naša nacionalna selekcija ne bi bila ono što jeste. Koliki je kvalitet ekipe iz Kragujevca svedoči i poslednja rang lista najboljih evropskih futsal klubova u istoriji ove igre.\nEkonomac je napredovao za četiri mesta i trenutno je jedanaesta ekipa na pomenutoj listi. Iza Kragujevčana ostali su velikani ove igre a redovni uspesi u LŠ doprineli su tome da "Studenti" uđu u "krem" društvo evropskih futsal klubova.\nEkonomac sezonu u domaćem šampionatu počinje u petak, 23. novembra, a prvi meč igra u Smederevu gde se sastaje sa istoimenom ekipom.


Još jedan uslov na putu Kosova ka Evropskoj uniji\nZa ukidanje viznog režima sa Evropskom unijom, Kosovo mora da ispuni još jedan uslov, a to je borba protiv korupcije i organizovanog kriminala, odnosno, da pokaže rezultate te borbe među visokim zvaničnicima.\nGde je Kosovo u tom pogledu, razmotriće delegacija EU koja će 3. i 4. maja posetiti Kosovo i prikupiti podatke o sprovedbi ovog poslednjeg kriterijuma.\nEK o Kosovu: Zabrinjavajući pokušaji ukidanja Specijalnog suda\nFajon: Učinićemo sve da se što pre ukinu vize za Kosovo\nMinistarka evropskih integracija Durata Hodža izjavila je za Radio Slobodna Evropa da su institucije u zemlji uradile sve pripreme za predstavljanje rada kosovskih institucija koje se bave vladavinom zakona, te naglašava da je Kosovo postiglo dovoljno napretka u ispunjavanju ovog kriterijuma.\nOna naglašava da Kosovo zaslužuje pozitivnu ocenu za postignute napore.\n"Svaki napor protiv organizovanog kriminala i korupcije treba da se oceni i pozdravi. Naš jedini put ka integraciji jeste nulta tolerancija prema kriminalu i korupciji na svim nivoima. Verujemo da će se rad i napredak naših institucija pozitivno oceniti", kazala je.\nHodža je izrazila optimizam da će se ukidanje vizne liberalizacije za građane Kosova desiti ove godine.\nIspunjeni uslovi za viznu liberalizaciju: Durata Hodža\nMeđunarodni predstavnici neprestano pozivaju odgovorne institucije na Kosovu da poduzmu konkretne korake u borbi protiv korupcije, što je jedan od uslova na putu evropskih integracija.\nVisoki stepen korupcije i organizovanog kriminala su potencirani u svim Izveštajima o napretku evropske komisije kao jedan od najvećih problema za razvoj Kosova.\nBetim Musljiu, direktor kosovskog Instituta za pravosuđe koja nadgleda sudske predmete povezane sa korupcijom kaže da do sada nije bilo konačnih presuda koje dokazuju da postoji korupcija na visokim pozicijama, što se kažnjava efektivnim zatvorom.\n"Mi kao Institut smo isticali nedostatak rezultata u borbi protiv korupcije i organizovanog kriminala. Ovaj put misija će biti na istoj poziciji jer neće biti konkretnih rezultata, bez obzira što je u propratnim mehanizmima isticano da u pojedinim slučajevima treba da ima konkretnih dokaza. Do sada nije bilo konačnih presuda koje bi dokazale da postoji korupcija visokog profila", navodi on.\nMusljiu međutim veruje da i pored toga, na liberalizaciju viza se treba gledati kao na građansko pravo slobodnog kretanja, te da se rezultati u konkretnim slučajevima u borbi protiv korupcije mogu očekivati naknadno.\nZa razliku od drugih država, Kosovo je imalo više uslova za ukidanje viznog režima. Nakon ratifikacije sporazuma o demarkaciji sa Crnom Gorom, borba protiv korupcije medju visokim zvaničnicima je ostao poslednji uslov.\nUkoliko EU oceni da je bilo napretka u toj oblasti, onda institucije EU i zemlje članice odlučuju o ukidanju viznog režima građanima Kosova.\nKosovo je jedina zemlja na Balkanu za koju vizni režim i dalje važi.


Nikolić: Brisel da demonstrira odlučniji pristup u nastavku politike proširenja - CdM\nNikolić: Brisel da demonstrira odlučniji pristup u nastavku politike proširenja\nPolitika proširenja mora biti izraz zajedničkog i iskrenog opredjeljenja Evropske unije i Zapadnog Balkana, ocijenio je predsjednik Odbora za međunarodne odnose i iseljenike Andrija Nikolić na Interparalmentarnoj konferenciji za zajedničku vanjsku i bezbjednosnu politiku i zajedničku bezbjednosnu i odbrambenu politiku, održanoj u Helsinkiju od 4. do 6. septembra, u sklopu finskog predsjedavanja EU.\nKako je saopšteno iz Skupštine, na panelu posvećenom aktuelnim političkim dešavanjima u regionu Zapadnog Balkana i procesu integracije u EU, Nikolić je kazao da Brisel treba da demonstrira odlučniji pristup u nastavku politike proširenja, uz jasniju politiku prema Zapadnom Balkanu.\n“On je takođe naglasio da vjeruje da će oktobarsko zasijedanje Evropskog savjeta dati signal za otvaranje pregovora za Sjevernom Makedonijom i Albanijom, te otvaranje posljednjeg pregovaračkog poglavlja sa Crnom Gorom, što bi, kako je rekao, obnovilo poljuljani optimizam zemalja kandidata”, navodi se u saopštenju.\nU radu interparlamentarne konferencije, pored Nikolića, delegaciju Skupštine Crne Gore činili su i članovi Odbora za bezbjednost i odbranu Luiđ Škrelja i Boris Mugoša i član Odbora za međunarodne odnose i iseljenike Ervin Ibrahimović.\nInterparlamentarnu konferenciju otvorili su predsjedavajući odbora za vanjske poslove i odbranu Parlamenta Finske, Mika Niko i Ilka Kanerva, a učesnicima su se u uvodnom dijelu obratili predsjednik Finske Sauli Ninisto, predsjednik Odbora za vanjske poslove Evropskog parlamenta Dejvid Mekalister, dok je putem video linka svoje obraćanje imala i šefica diplomatije EU Federika Mogerini.\nNa konferenciji se u prisustvu parlamentaraca iz zemalja članica EU i zemalja kandidata za članstvo, u okviru odvojenih sesija i panela razgovaralo na teme „Snažnija Evropa za evropsku bezbjednost“, „Obnavljanje transatlantskog jedinstva u globalnim odnosima“, „Razmjena viđenja o prioritetima EU u oblasti CFSP-CSDP“, i „Kuda ide EU odbrana: Snaga za mir ili vojna snaga?“.\nTagsAndrija Nikolić Evropska unija parlament skupština Zapadni Balkan\nLijep momak 🥰


proizvodnja Архиве - Energija Balkana\nEB\t23. decembra 2021.\nNedostatak i rekordne cene električne energije zatvaraju fabrike u Evropi. Francuska, koja je zatvorila deo nuklearnih reaktora proizvodi struju i sagorevanjem mazuta. U Nemačkoj su cene električne energije za sledeću godinu skočile na najviši nivo – 335 evra po MWh, a u Francuskoj se električnom energijom za februar trguje po ceni od 1.000 evra po MWh.\nTehnologija plazma impulsa – čista alternativa frakingu – ne zahteva vodu ili hemikalije\nEB\t19. decembra 2021.\nIako u skorije vreme neće doći do prestanka upotrebe frakinga, značajno je da postoji neki komplementarni alat za bušotine, u slučaju gde konvencionalno frakturiranje naiđe na probleme. Projektanti tehologije plazma impulsa kažu da ona može da ispuni ta očekivanja, po značajno nižoj ceni. Ne funkcioniše uvek u istoj niši kao fraking, ali se pokazalo da povećava proizvodnju u prethodno frakiranim bušotinama.\nEB\t13. decembra 2021.\nProizvodnja nafte u Kanadi će rasti u narednoj deceniji. Zatim će početi da opada, zbog težnje zemalja da smanje emisije gasova staklene bašte, čime će potencijalno smanjiti prihode koji potiču iz najvećeg izvoza ove zemlje.\nProizvodnja peleta u Evropi zaostaje za potrošnjom\nIako je proizvodnja peleta u Evropi konstantno rasla, ona ipak nije bila dovoljna da bi pratila potrošnju. Da bi popunila deficit snabdevanja, Evropa je uvozila skoro 10 miliona tona peleta godišnje. Nasuprot ovome, kapaciteti proizvodnje peleta u SAD, Rusiji i Kanadi se znatno brže povećavaju.\nOPEK+ treba da odluči: Šta dalje?\nOPEK+ se suočava sa ublažavanjem oporavka potražnje i povećanjem proizvodnje izvan grupacije, posebno u SAD. Poslednji izveštaj o tržištu nafte kompanije Standard Chartered upozorava da će prosečno mesečno povećanje potreba za naftom OPEK+ iznositi samo 87.000 barela dnevno u prvom kvartalu 2022. godine. Povećanje proizvodnje nafte OPEK+ verovatno će prestati nakon decembra 2021, a konačna odluka se očekuje na samom sastanku u decembru.\nEB\t2. jula 2021.\nKina se suočava s najvećom nestašicom električne energije u poslednjih deset godina, jer pokušava ograničiti upotrebu uglja. Problem je i suša, koja smanjuje proizvodnju iz hidrosektora, kao i velike vrućine, koje povećavaju potrošnju struje. Zbog nestašice firme skraćuju radnu nedelju, što može dovesti do globalne nestašice roba.\nOPEK+ danas donose novu strategiju za naftno tržište\nOPEK+ će danas, na svom redovnom mesečnom sastanku razgovarati o tome koliko još proizvodnje treba dodati – i da li je uopšte treba dodati. Analitičari Goldman Sachs-procenjuju da će tržište nafte završiće 2021. u deficitu od pet miliona barela na dan, pošto će potražnja porasti za još 2,2 miliona barela u drugoj polovini godine.


Upotreba Quadro i Tesla rešenja na primeru kompanije Mercedes-Benz Upotreba Quadro i Tesla rešenja na primeru kompanije Mercedes-Benz – Personal magazin\nUpotreba Quadro i Tesla rešenja na primeru kompanije Mercedes-Benz\nNa blogu kompanije NVIDIA, izašao je tekst o dizajneru Džefu Patonu, koji je poznat po svojim fantastičnim radovima iz oblasti kompjuterske grafike. Zahvaljujući svom radu za poznate kompanije i kvalitetnom…\nNa blogu kompanije NVIDIA, izašao je tekst o dizajneru Džefu Patonu, koji je poznat po svojim fantastičnim radovima iz oblasti kompjuterske grafike. Zahvaljujući svom radu za poznate kompanije i kvalitetnom i realističnom dizajniranju slika vozila, Džef je bio pozvan od strane kompanije Mercedes Benz da uradi seriju slika za njihov internet sajt i reklamne postere.\nU saradnji sa timom iz kompanije Mecedes Benz, trebalo je da napravi seriju slika vozila koja bi trebalo da predstavljaju spoj fotorealizma i imaginacije koju možete da kreirate u studiu. U početku Džef Paton je koristio centralne procesore za renderovanje zahtevnog 3D sadržaja i imajući u vidu ogromne fajlove sa kojima je radio i količinu renderovanja koje su slike zahtevale, njegov rad je bio spor i trebalo mu je u proseku oko sat vremena za jednu sliku.\nPaton je zatiom odlučio da pređe na NVIDIA rešenja (iray i NVIDIA grafičke procesore), jer je verovato da ona mogu da mu pomognu da posao uradi brže i kvalitetnije, što se uspostavilo kao veoma tačno. Prešao je na radnu stanicu sa NVIDIA Quadro 6000 i Tesla C2070 grafičkim procesorima, koji su koristili 6 GB memorije, kako bi mogao da kvalitetnije izađe na kraj sa visokom rezolucijom slika koju je kompanija Mercedes Benz zahtevala.\n“Kada sam završio svoj prvi Mercedes Benz projekat sa NVIDIA rešenjima, bio sam zaprepašćen. Renderovanje slika sa rezolucijom od 6K je ranije trajalo oko sat vremena po slici, koristeći centralni procesor. Sa iray i Quadro rešenjenjima, bio sam u mogućnosti da smanjim vreme renderovanja na osam minuta – OSAM minuta!. Radi se o ogromnom benefit, da možete toliko brže da unapredite stvari,” izjavio je Džef Paton.\nDžef Paton, od kako koristi NVIDIA Quadro 600 i Tesla C2070 grafičke procesore, je ubrzao svoj rad za 7.5 puta. Pored značajnog ubrzanja celokupnog procesa, ono što su NVIDIA rešenja donela je i unapređenje kvaliteta samih slika, tj jasnoća i detaljnost u njegovim slikama su došli na jedan viši nivo.\nDžef je dodao, “grafički procesori su imali ogroman uticaj na moj rad. Doneli su impresivna unapređenja kako u brzini, tako i kvalitetu kroz poboljšanje detalja. NVIDIA grafički procesori i iray su fantastička kombinacija.”\nUpotreba Quadro i Tesla rešenja na primeru kompanije Mercedes-Benz was last modified: June 30th, 2011 by Redakcija\nServisni tim kompanije Samsung ispred ETF-a besplatno popravlja telefone i instalira aplikacije


IT PRAVO | Advokati Novi Sad\nPočetna / Aktuelno / IT PRAVO\nU digitalnoj eri u kojoj živimo, sa omasovljenjem programerskih, tj „IT firmi“ se pojavilo i „IT pravo“. Digitalizacija je okupila svojstvenosti niza grana prava kojima se regulišu svakodnevne situacije sa kojima se susreće jedna IT firma, počevši od osnivanja firme, definisanja i regulisanja radnih odnosa zaposlenih u firmi, sa posebnim osvrtom na zaštitu od konkurencije i zaštitu poslovne tajne, a najviše zaštitu intelektualne svojine i famozni „NDA“, odnosno ugovor o poverljivosti informacija i dala im zajedničko ime „IT pravo“.\nIT firme najčešće startuju svoj posao u formi društva sa ograničenom odgovornošću – odnosno kao DOO. U startu se kao praktičan problem javlja pitanje podele kapitala, odnosno pitanje donošenja odluka unutar društva u situacijama u kojima je osnivački kapital podeljen na jednake delove između osnivača. Sledstveno tome, kada se firma „postavi na noge“, dolazimo do problema sa zaposlenima.\nIT pravo sigurno nije termin koji sa sobom kao prvu asocijaciju nosi radno pravo, iako je ovo krucijalan deo poslovanja IT firme. Na prvu pomisao vezanu za regulisanje radnih odnosa među zaposlenima unutar IT firme, ne možemo da naslutimo da postoji nešto specifično, nešto na šta bi se posebno obratila pažnja. Na prvi pogled, u pitanju su klasični ugovori o radu i srodni ugovori, čija su suština malo bolje plate i slično.\nMeđutim, ispostavlja se da stvari nisu tako jednostavne.\nZavisno od tržišne strategije firme, poslodavac može da se odluči da zapošljava manje iskusne programere, u koje će da ulaže značajna sredstva i vreme, kako bi ih osposobio za dalji rad, a koji će tokom tog postupka doći do bitnih saznanja o IT firmi.\nMožemo slobodno da kažemo da je vlasniku IT firme veoma bitno da zaštiti svoje zaposlene, da se postara da oni budu zadovoljni i srećni, ali i da se zaštiti od svojih zaposlenih.\nU velikom broju slučajeva se kao imperativ postavlja zahtev da se sačuva identitet zaposlenih. Odnosno, potrebno je sprečiti klijente IT firme da saznaju podatke o zaposlenima, a čak i ako ih saznaju, bitno je da nisu u mogućnosti ništa da urade sa tim podacima. Jedan od razloga zašto je ovo bitno je što je uvek jeftinije dogovoriti posao direktno sa zaposlenim programerom koji bi i ovako radio na projektu, nego platiti uslugu firmi, koja je verovatno neuporedivo veća. Ako uzmemo u obzir činjenicu da zaposleni u firmi najčešće ne ostvaruju neposredne kontakte sa klijentima, oni ipak sa njima komuniciraju i imaju mogućnost upoznavanja. I tu dolazimo do druge vrste problema. Klijent i zaposleni su se upoznali, klijent je potencijalno isto IT firma, kojoj je ovakav zaposleni privlačan. Neophodno je postići određenu dozu sigurnosti i obezbediti da se napred opisani scenario ne desi odnosno kada se desi, neophodno je ugovoriti mehanizme koji će pružiti potrebnu zaštitu firmi, kako ne bi došlo do nastanka štete. Šteta nastaje vrlo lako. Ako zaposleni ode iz firme, on može da priča o klijentima IT firme iz koje je otišao, načinu rada, rešenjima koja se koriste u praksi i slično.\nVeoma je bitno obezbediti se od scenarija u kom zaposleni po odlasku iz firme, iznosi trećim licima informacije vezane za poslovanje firme. Ovo će se najverovatnije desiti, ali je bitno postaviti teren tako da se firmi omogući adekvatna reakcija na dati scenario.\nKONKURENCIJA I ZAŠTITA OD KONKURENCIJE\nSvaka IT firma ima mnoštvo konkurenata, zdrava tržišna utakmica je nešto čemu bi svaka grana privrede trebala da teži, to za razliku od nekih svakodnevnih pojava kojima smo izloženi, zaista vodi ka privrednom rastu, zdravijoj ekonomiji i slično.\nMeđutim, tržišna utakmica dve IT firme se ne završava na boljoj ponudi za posao, naprotiv, tu problemi tek počinju. Kao što je već bilo reči, nakon što dobije posao, firma mora da se pobrine da njihov zaposleni sve informacije do kojih dolazi drži u najstrožoj tajnosti. Sledstveno tome, treba se pobrinuti da konkurent ne preuzme nekog od zaposlenih u firmi, a ako se to i desi, potrebno je stvoriti mehanizme koji neće dozvoljavati zaposlenom da deli sa novim poslodavcem saznanja do kojih je došao prilikom radnog odnosa u IT firmi koja je predmet naše fiktivne analize. Čak i ako zaposleni odluči to da uradi, potrebno je obezbediti mehanizam koji će omogućiti firmi da sanira štetu i nastavi sa redovnim radom.\nKod IT firmi nema rasprave o tome šta jeste, a šta nije poslovna tajna – sve je poslovna tajna. Podaci o zaposlenima, visina njihove zarade, način organizovanja firme, softverska rešenja, kodovi, kontakti, podaci o klijentima, vrednost ugovora, priroda posla, same ideje na kojima počiva softver koji se pravi, itd. Neophodno je sve ovo zaštititi, a najslabija karika koja je sklona „deljenju“ ovakvih informacija sa trećim licima je naravno zaposleni. Pritom, u slučaju da se ugovori mesna nadležnost neke od država SAD-a, treba imati u vidu da je iznošenje poslovne tajne u nekim od država SADa krivično delo, koje sa sobom nosi ozbiljne posledice.\nIT pravo temu intelektualne svojine doživaljava na jedan poseban način. O tome bi mogli da pričamo u nedogled, vezano za ovu tematiku, ponovo je neophodno obezbediti mehanizme koji će dozvoliti, odnosno omogućiti IT firmi, da zadrži sva prava na svemu što nastane tokom rada zaposlenih na projektima firme, odnosno postarati se da zaposleni tokom i nakon rada u firmi, nemaju pravo da eksploatišu na bilo koji način, niti da raspolažu sa „proizvodima“ koji su nastali tokom njegovog rada u firmi.\nMeđutim, česte su situacije u kojima se IT firmi nameće obaveza da se odrekne ovakvih prava u korist druge ugovorne strane iz nekog projekta. Ovo najčešće nije problem, da partner IT firme iz tog projekta ne očekuje da se vlasnici IT firme postaraju da njihovi zaposleni poštuju ovakvu odredbu, te paralelno sa navedenim, insistiraju na ugovaranju odgovornosti IT firme, za slučaj da dođe do problema sa njihovim zaposlenima. Naravno, ako se to i desi, partner očekuje zaštitu, odnosno naknadu štete, a firma mora da se postara da može da preusmeri odgovornost na treće lice, odnosno na zaposlenog koji je svojim postupcima eventualno doveo do nastanka štete.\nIT pravo i famozni NDA. Pun naziv ovog ugovora je „NON DISCLOSURE AGREEMENT“ odnosno „Ugovor o poverljivosti informacija“. Mišljenja sam da IT firme u Srbiji ne poklanjaju dovoljnu pažnju ovom ugovoru. Svi insistiraju na njegovom potpisivanju, a u situacijama u kojima je druga ugovorna strana strana firma, stvari umeju da se zakomplikuju. U praksi smo bili svedoci najneverovatnijih formulacija ovog ugovora. Počevši od uobičajenog pokušaja ugovaranja mesne nadležnosti sudova iz SADa, pa sve do pokušaja implementiranja, sasvim ništave odredbe ugovora, koja ne dozvoljava IT firmi da tuži svog partnera po bilo kom osnovu. Stranci često potcenjuju IT firme u Srbiji. Tretiraju ih kao trećerazredne partnere koji su spremni na sve i koji će pristati na sve. Pritom, treba biti realan – stranci su došli u Srbiju jer ne žele da plate naknadu koju bi morali da plate u matičnoj državi, a koja bi odgovarala njihovim zahtevima. Međutim, odgovornost koju pokušavaju da ugovore, sa sobom povlači naknade koje pokrivaju eventualnu štetu nastalu u tim državama, a koja je za Srbiju nezamisliva. U slučaju ovakvog problema, najmanji problem vlasnika IT firme je da zatvori firmu i krene sa novom, međutim, niz ovakvih situacija sa sobom nosi i krivičnu odgovornost, a to je naravno nešto o čemu se prilikom svih sastanaka i hvalospeva ne priča.\nIT FIRMA I ZAŠTITA INTELEKTUALNE SVOJINE\nIT FIRMA – Ugovori sa klijentima\nTROŠKOVI OBRADE KREDITA I NJIHOVA NAPLATA


Zatrpani smo smećem, političarima važnije "hleba i igara" | Novosadski informativni portal 021\nZatrpani smo smećem, političarima važnije "hleba i igara"\n12:36 > 12:41\nIako se na prvi pogled to ne vidi, u Srbiji nije rešeno pitanje upravljanja otpadom.\nMada je odlaganje smeća donekle rešeno postojanjem lokalnih komunalnih deponija uz svako veće naselje, problem je što su to samo lokacije za bacanje tona smeća, a ne i mesta gde bi se na ekološki način tretirao otpad i sprečilo dalje zagađenje.\nPored toga, na svakom koraku se mogu videti male i velike divlje deponije koje su posledica neodgovornog ponašanja građana. Ovo nije toliko posledica nekulture, već rezultat spoznaje građana da ih zbog toga niko neće kazniti. Jednostavno, još nije zabeleženo da je komunalna policija ili neka druga inspekcijska služba pisala prijave zbog bacanja smeća. Posebna priča su nerešena pitanja odlaganja animalnog i medicinskog otpada.\nOvih problema uglavnom su svesni i u državnim organima, ali sem povremenih akcija, čini se da zbog drugih problema u društvu vlasti rešenje problema sa otpadom ostavljaju za "bolje dane". Takođe, treba uzeti u obzir da se u nekim lokalnim upravama ponašaju potpuno neodgovorno, poput Novog Sada, gde ni predstavnici JKP "Čistoća" ni predstavnici gradske vlasti nisu želeli da pričaju sa 021 o ovoj temi iako postoji problem sa gradskom deponijom, sa sve većim brojem divljih deponija, a čini se i manjkom kontenjera.\nPokrajinski sekretar za zaštitu životne sredine Slobodan Puzović kaže da cela Srbija ima velik problem sa deponijama, kako divljim, tako i "uređenim" i da je problem upravljanja otpadom jedan od najvećih koji trenutno postoji u zemlji.\n- Problem upravljanja otpadom je jedan od najvećih izazova u Srbiji u oblasti zaštite životne sredine i komunalne oblasti. Postoje istraživanja o tome koliko se u Srbiji proizvodi otpada i gde se on odlaže i ti podaci su porazni. Postoji svega mali broj deponija koje ispunjavaju domaće propise i evropske standarde, dok je daleko više divljih smetlišta, kojih ima uz skoro svako naselje. Procene su da u Srbiji ima preko 4.000 divljih smetlišta, a u samoj Vojvodini oko 600. Ovo je veliki broj, jer samo u Vojvodini ova smetlišta zauzimaju oko 700 hektara zemljišta sa oko 10 miliona tona otpada tokom proteklih decenija. To je ogroman ekološki problem - priča Puzović za 021.\nDa bi se situacija rešila potrebna su višegodišnja ulaganja. Međutim, kako je pre tri godine ukinut Fond za zaštitu životne sredine, izgradnja regionalnih deponija, reciklažnih centara i separacionih postrojenja stoji, jer lokalne samouprave uglavnom nemaju novac da sami to urade. Vojvodina je tako sada podeljena na sedam regionalnih celina gde bi trebalo da se sagrade regionalne deponije.\nPrva od tih deponija je u Sremskoj Mitrovici i nedavno je počela da radi. Za nju su sredstva izdvojena iz fondova EU i republike, dok su ostale u raznim fazama realizacije. Radi se na završetku deponije u Pančevu koja će pokrivati južni Banat i to zajednički finansiraju sva tri nivoa vlasti i švedska fondacija "Sida", a procene su da će proraditi tokom ove jeseni.\nDeponija u Inđiji je skoro gotova i nedostaje oko milion evra za zavšetak radova, dok je nedavno Evropska unija obezbedila 17 miliona evra za uređenje Subotičke regionalne deponije koja bi pokrila sever Bačke i Banata. Ova deponija na severu Vojvodine bi trebalo da proradi 2017. godine, dok su ostale regionalne deponije, pa i novosadska daleko od realizacije i uglavnom se stiglo do izrade projektne dokumentacije.\nMilica Alavanja iz "Zelene patrole" - Vojvođanske zelene inicijative kaže za 021 da Srbija ima problema sa deponijama, kako uređenim, tako i divljim.\n- Jedan od primera je odlaganje animalnog otpada. U Vojvodini postoji više stočnih grobalja koja su potpuno neuređena. Na primer, u Srbobranu je groblje usred njive, pored reke Krivaje bez ikakve ograde, čak nema ni table sa informacijom šta se tu nalazi. Poseban problem je i što deponije uređene ili divlje često gore, nekad i danima i to dovodi do zagađenja vazduha - priča naša sagovornica.\nPokrajinski sekretar za zaštitu životne sredine navodi da, iako u većini lokalnih samouprava postoje gradsko-opštinske deponije, one nisu uređene i uglavnom predstavljaju problem za životnu sredinu.\n- Praktično sve deponije kojima upravljaju lokalne samouprave su u lošem ekološkom statusu i nemaju najosnovnije kriterijume da se spreči curenje otpadnih voda u zemljište, čime se zagađuje okolna zemlja, kao i podzemne i površinske vode. Te deponije se često i pale, stanje je baš loše - navodi Puzović.\nOn kaže da Novi Sad, kao i Južno-bački okrug još nisu rešili pitanje regionalne deponije iako je od ranije predviđeno da to bude postojeća deponija u Novom Sadu.\n- Ovo je najgušće naseljeni deo Vojvodine i teško je naći lokaciju za regionalnu deponiju, odnosno najpogodniju lokaciju za odlaganje smeća za svih šest opština Južne Bačke i Novi Sad. To je glavni razlog za kašnjenje sa projektom regionalne deponije. Stav koji preovlađuje je da regionalna deponija bude uz postojeću deponiju u Novom Sadu, ali konačna odluka nije doneta - kaže Puzović i dodaje, da i pre nego što proradi ova deponija mora da se reši pitanje selekcije otpada kako bi na njoj završavao samo otpad koji ne može da se reciklira ili koristi za druge namene.\nPrema njegovim rečima, jedan od bitnih uslova za rešavanje problema sa otpadom je otvaranje što više postrojenja i firmi koje bi se bavile reciklažom i separacijom otpada. U Srbiji se ovim uglavnom bave privatne firme, pa je tako samo u Vojvodini izdato oko 200 dozvola za rad firmama koje se bave skupljanjem, preradom, selekcijom i transportom otpada. Takođe, na nekim deponijama, poput novosadske, postoji postrojenje za selekciju otpada.\nOno što ipak nedostaje je podrška države, jer skoro da i nema subvencija firmama koje se bave selekcijom i reciklažom otpada, što se uglavnom ranije finasiralo iz Fonda za zaštitu životne sredine. Milica Alavanja iz "Zelene patrole" kaže da rešenja mogu biti regionalne deponije, ali da to nije rešenje problema, već se mora uložiti i u reciklažu.\n- Regionalne deponije su već godinama u planovima, ali uglavnom je to mrtvo slovo na papiru. Na žalost, mi nemamo razvijenu reciklažu jer plastika, staklo, papir i drugi otpad može da se ponovo koristi. Od države stalno dobijamo najave da sve to postoji u planovima, ali i informaciju da novca nema. Ne verujem u te priče da nema novca, jer se on rasipa za druge stvari. Na primer, nema opštine koja ne organizuje neki koncert na trgovima, a opet sve imaju problem sa smećem - priča Alavanja.\nPoseban problem je uklanjanje medicinskog otpada, jer dok su zdravstvene ustanove uz pomoć donacija dobile opremu za uništavanje istog, ostao je problem sa uništavanje lekova i drugog medicinskog otpada koji potiče od građana. Na primer, Apotekarska ustanova "Novi Sad" je prepunila skadišta sa ovim otpadom i sada ga više ne sakuplja, a ne može da ga uništi jer država nije obezebedila uslove za njegovo bezbedno uklanjanje.\nSlobodan Puzović kaže da su zdravstvene ustanove preko donacija uglavnom snabdevene opremom za uništavanje medicinskog otpada, ali da je i tu potrebno dalje raditi. S druge strane, lekovi koji ostaju kod građana uglavnom završavaju na deponijama ili kanalizaciji jer to pitanje do kraja nije rešeno.\n- Tako je u Novom Sadu Apotekarska ustanova prikupljala lekove i prestala sa time kada je napunila skladišta, pošto taj otpad nema gde da se uništi i mora da ide u inostrastvo. Ovo prebacivanje, međutim nije urađeno jer državni organi iz nepoznatog razloga nisu ništa uradili da se dogovore oko uništavanja medicinskog otpada - kaže on.\nPored problema sa medicinskim otpadom, Srbija ima problem i sa uništavanjem animalnog otpada, koje skoro uopšte nije uređeno, kaže Milica Alavanja iz Zelene patrole.\n- Postoje dve kafilerije u Somboru i Bačkoj Topoli, na koje postoji veliki broj pritužbi o radu. Problem je i što građani nemaju mogućnost da nekog pozovu da pokupi taj otpad, nego se očekuje da plate za njegovo odnošenje - navodi Alavanja za 021.\nPuzović dodaje da će čak i ako država uloži u rešavanje problema sa deponijama, sve biti bez efekta ako građani ne budu aktivno uključeni u taj proces. On navodi da se stalno radi na edukaciji i podizanju svesti o zaštiti životne sredine, u šta spada i pravilno odlaganje otpada. Pored toga, mnogo više pažnje mora se posvetiti kažnjavaju prekršioca, jer je jedina edukacija građana onda kada znaju da je neko kažnjen zbog bacanja otpada tamo gde ne treba.\nIpak, iako je politika države da Srbija postane članica Evropske unije, činjenica je da smo još uvek daleko od evropskih standarda i kolektivne svesti koliko je važno očuvanje i briga o životnoj sredini.\nOvaj tekst proizveden je u okviru projekta "Preuzmi u svoje ruke" koji finansira Ministarstvo kulture i informisanja Republike Srbije, a u sklopu konkursa " sufinansiranja projekata proizvodnje iz oblasti javnog informisanja u 2015. godini". Sadržaj ovog teksta i stavovi izneti u njemu su isključiva odgovornost Radija 021 i ni na koji način ne odražavaju stavove i mišljenja Ministarstva.\nOstalo iz kategorije Projekti - Preuzmi u svoje ruke\nNove tehnologije kao budućnost obrazovanja\nNove tehnologije u obrazovanju postala su neophodnost i obaveza za sve škole, koje žele da prate standarde 21. veka, ali stiče se utisak da informaciono-komunikacione tehnologije (IKT) nisu dovoljno prepoznate u Srbiji.\nEkonomsko osnaživanje žena ključ njihove sigurnosti\nEkonomsko osnaživanje žena je jedan od ključnih faktora kada je reč o donošenju odluke o napuštanju nasilnika.\nZbog loše kaznene politike, povećano nasilje u porodici\nIako su domaći propisi, uključujući i kaznene zakone, usaglašeni sa evropskim standardima, u Srbiji se nasilje u porodici iz dana u dan povećava.\nDunav kod Novog Sada će još najmanje 16 godina zagađivati otpadnim vodama\nProteklih meseci je nebrojano puta iz kanalizacionog ispusta na Beogradskom keju ispuštena crveno-plava, zatim bordo-braon tečnost u Dunav.\nVetroparkovi uslov za EU, Srbiji zelena energija nije prioritet\nUslov Srbiji za ulazak u Evropsku uniju je, između ostalog, da do 2020. godine do 27 odsto potrebe za električnom energijom zadovolji od obnovljivih izvora energije.\nGde ide ekološki dinar sa računa Informatike?\nZakonska regulativa Evropske unije kao osnovni prioritet upravljanja otpadom navodi da je neophodno uspostavljanje čvrstog sistema za koordinirano upravljanje otpadom.\nIzolacija zgrade sa 50 stanova oko 80.000 evra\nU Srbiji je priča o energetskoj efikasnosti i izolacijama na objektima i uopšte o održivom upravljanju energijom aktuelna poslednjih desetak godina.\nNovac na konkursu sumnjivim organizacijama i zaposlenom u Gradskoj kući\nGradsko veće Novog Sada objavilo je rezultate konkursa za realizaciju projekata u okviru Lokalnog akcionog plana za mlade, koji su izazvali burne reakcije u javnosti.\nFOTO: Najpopularnija Novosađanka na Jutjubu zarađuje igrajući igrice\nNovosađanka Milica Perić ima 19 godina, a trenutno nosi titulu najpoznatije Srpkinje koja se na Internet mreži Jutjub bavi gejmingom.\nNajugroženija populacija u Evropi napušta studije zbog nemaštine\nDuplo manje studenata romske nacionalnosti upisalo se 2015. godine na studije u odnosu na 2014. godinu. Nijedna romska porodica nije prošle godine dobila besplatne udžbenike za prvi razred, što nije bio slučaj ranijih godina.\nEdukacija kao rešenje problema zagađenja plastičnim kesama\nU Srbiji za sada nema zakona koji reguliše zabranu korišćenja plastičnih kesa, ali je 2012. godine doneta uredba da oni koji uvoze kese moraju da plaćaju određeni porez.\nKako poslovna žena može biti super turbo mama\nPrema skorašnjem istraživanju, u zemljama regiona, posao snažno utiče na privatan život kod 70% zaposlenih, uglavnom žena, odnosno majki.\nRoditeljski dinar potreban i kada se idu na studentske razmene\nPostoji mnogo razlika u programu studija u Srbiji i u inostranim zemljama, sistem visokog obrazovanja razlikuje se od zemlje do zemlje, pa su razmene studenata odličan način da se stekne znanje i vide razlike u studiranju.\nProfesionalna orijentacija tek počinje da se razvija\nProfesionalna orijentacija, kao niz aktivnosti koje se preduzimaju kako bi se učenici usmerili ka zanimanju u skladu sa njihovim sposobnostima i interesovanjima, u Srbiji tek počinje da se razvija.\nNovosadski naučnici prave rakete i "farmere budućnosti"\nNešto više od 13.000 aktivnih naučnika radi i živi u Srbiji, kao i u Hrvatskoj, zemlji sa duplo manje stanovnika.\nLako do posla preko neformalnog obrazovanja\nNeformalno obrazovanje predstavlja onaj vid obrazovanja koje traje čitavog života, ali ono i dalje nema status i validnost koliku bi trebalo, makar u Srbiji.


Broj migranata koji iz Turske ulaze u Evropu značajno se povećao prošle godine, kada su ljudi koji su bježali od sukoba u Siriji i Afganistanu preplavili tu zemlju, a zatim krenuli u Grčku, izjavio je Fabrice Leggeri, izvršni direktor Frontex-a, Evropske…\n…agencije za kontrolu granica i obalsku stražu.\n– Više od 82.000 migranata pokušalo je da uđe u Evropu bez odobrenja 2019. godine, što je 46 posto više nego prethodne godine – izjavio je Leggeri, prenosi Reuters.\n– To je, uglavnom, posljedica situacije u Siriji, ali i nestabilnosti u Afganistanu i promjene politike prema afganistanskim državljanima od strane iranskih i pakistanskih vlasti- rekao je Leggeri novinarima. Odbio je okriviti tursku obalsku stražu, rekavši da dobro radi na presretanju ljudi koji odlaze.\nPredsednik Turske Recep Tayyip Erdogan rekao je da njegova zemlja ne može sama da snosi teret smještaja 3,6 miliona sirijskih izbjeglica, a u prošlosti je pretio da će “otvoriti kapije” migrantima koji će krenuti u Evropu.\nSanders: “Ja sam veoma ponosan što sam Jevrej,...


► Priveden izvršni direktor Audija u istrazi o emisiji štetnih gasova\nNemačka agencija Dpa prenela je da je Folksvagen, matična kompanija Audija, potvrdio navode da je Štadler priveden.\nU saopštenju kompanije je navedeno da je izvršni direktor Audija jutros priveden, a da će nakon saslušanja biti utvrđeno da li će ostati u pritvoru.\nIz te kompanije prošle nedelje je saopšteno da "sarađuju sa vlastima" u istrazi.\nVlasti Minhena pretresle su prošle nedelje privatnu Štadlerovu rezidenciju u istrazi o mogućoj prevari i nepravilnostima s dokumentacijom.\nUkupno 20 ljudi je pod istragom.Istraga protiv Štadlera je fokusirana na automobile prodate u Evropi, a za koje se veruje da su opremljeni softverom koji je isključivao kontrolu emisije gasova tokom vožnje.\nSkandal zbog koga je protiv Folksvagena podignut niz tužbi u SAD i zbog koga su pretresane njihove kancelarije u Nemačkoj, koštao je grupu oko 25 miijardi evra za opoziv vozila i i sudske postupke.\nNemačka policija pretresa kancelarije Audija\nNemačke vlasti pretražuju danas kancelarije Audija u okviru istrage o varanju kompanije Folksvagen na testovima emisije izduvnih gasova, javljaju nemački mediji.\nBlic: EPS prodaje audije od 100.000 evra\nElektroprivreda Srbije (EPS) prodaje dva luksuzna audija "A6 TDI kvatro" koje je kupio bivši direktor Aleksandar Obradović, a koštala su 100.000 evra, piše danas beogradski Blic.\nNovina u Audiju: Obaveštenje vozaču o svetlu na semaforu


Saradnja NIS-a sa Filozofskim fakultetom u Nišu - 100 Najvećih u Srbiji\nSaradnja NIS-a sa Filozofskim fakultetom u Nišu\n„Naš univerzitet je velika institucija i upravo ove nedelje obeležavamo nedelju Departmana za ruski jezik i književnost. Zadovoljstvo nam je što je ovom prilikom naša saradnja sa kompanijom NIS ozvaničena potpisivanjem Memoranduma”, izjavila je Natalija Jovanović, dekan Filozofskog fakulteta.\n„NIS već dugi niz godina sarađuje sa Univerzitetom u Beogradu i Novom Sadu, a prošle godine započeli smo partnerstvo sa Mašinskim i Elektronskim fakultetom u Nišu. Zajednički rad sa Filozofskim fakultetom u mnogome će doprineti razmeni znanja i iskustva naše kompanije i ove obrazovne institucije”, navela je Snežana Lakićević, savetnik zamenika generalnog direktora NIS-a.\nPredstavljen je i udžbenik za ruski jezik „Ni puha, ni pera!”, koji je izdao Centar Ruskog geografskog društva u Srbiji, uz podršku kompanije NIS. O udžbeniku su govorile Nataša Ajdžanović sa Filozofskog fakulteta u Novom Sadu, Jelena Ginić sa Filološkog fakulteta u Beogradu i Emilija Jović sa Filozofskog fakulteta, prenosi Politika.\nOvom saradnjom je predviđeno unapređivanje različitih vidova popularizacije ruskog jezika i kulture, naučnih istraživanja i razmene znanja u okviru programa „Energija znanja“ kompanije NIS.


Sportske.net - Zvezdo, šta će ti Rajković?!\nKada je letos 'spustio rampu' Portugalcima u penal seriji polufinala Evropskog prvenstva za igrače mlađe od 18 godina, Predrag Rajković postao je centralna figura hvalospeva koji su se na sva usta širili srpskom fudbalskom javnosti.\nIzabranici Ljubinka Drulovića okitili su ze zlatnom medaljom na kontinentalnom šampionatu u Litvaniji a Rajković je, uz Aleksandra Mitrovića, od strane UEFA, okarakterisan kao jedan od desetorice fudbalera mlađih od 18 godina sa najvećim potencijalom u Evropi.\nNakon 'ekskurzije' u Litvaniji usledio je povratak u srpsku realnost gde stvari često ne funkcionišu po principima zdravog razuma.\nKlub koji je u tom trenutku imao 'zlatnu koku' u svojoj svlačionici, volšebno je pristao da je se odrekne, za ponudu koja nije bila ni primaći pravoj vrednosti igrača, koji je nekoliko nedelja pre no što je promenio sredinu proglašen najboljim mladim golmanom Evrope i jednim od desetorice igrača na Starom kontinentu koji najviše obećavaju.\nOvde valja napraviti digresiju i priznati da je Jagodina mogla da proda talentovanog golmana za mnogo veći novac no što je ona suma koja je stigla iz Zvezde ali ta transfer politika kluba iz prestonice Pomoravlja ide na dušu onih koji su bili nestrpljivi da sačekaju ponudu Totenhema koji je skautirao mladog golmana i bio spreman da plati oko milion evra za njega.\nZvezda je, bez sumnje, odradila sjajan posao. Dobila je Rajkovića, i Gogića pride, za mizernu svotu novca, a samo mladi golman uz pravi tretman za nekoliko godina može da donese bar deset puta veću zaradu od novca koji je u njega uložen prilikom transfera.\n'Pravi tretman' je u čitavoj priči ključna konstrukcija!\nNajtalentovaniji golman u Srbiji, i najbolji u Evropi za svoj uzrast, stigao je na "Marakanu" 24. avgusta tekuće godine a od tog trenutka NIJEDNOM nije stao među stative najtrofejnijeg srpskog kluba, ne računajući šuterski trening.\nJasan je Zvezdin rezon da je najpre neophodno prodati Bobana Bajkovića pa tek onda uvrstiti Rajkovića u tim, ali je neshvatljivo kakav tretman najveći potencijal među srpskim golmanima ima u Zvezdi. Iako je situacija po pitanju Zvezdinih namera kada su golmani u pitanju jasna, ne može a da se ne primeti da najtrofejniji klub u Srbiji pravi ozbiljne greške u koracima kada je Predrag Rajković u pitanju.\nSamom kupovinom mladog golmana obavljen je sjajan posao ali je onda došlo do niza nelogičnih poteza koji štete igraču, klubu i reprezentaciji.\nStručni kadar u Ljutice Bogdana nesumnjivo zna da golmanima u Rajkovićevom uzrastu samo trening ne znači mnogo. Utakmice su za Zvezdinog omladinca ključne kako bi nastavio da razvija nesporni potencijal ali ih na "Marakani" nema već puna tri meseca!\nČinjenica je da Boban Bajković brani odlično, a tu je i već spomenuti 'faktor prodaje', koji ne dozvoljava stručnom štabu da Cetinjanina pošalje na klupu kako bi Rajković dobio priliku da brani redovno.\nIpak, postoje barem dve opcije kojima je Zvezda morala da pribegne kako bi Rajkoviću dala mogućnost da napreduje.\nPozajmica je jedna od opcija o kojoj u Zvezdi nisu ni pomislili. Neko će reći da je malo klubova koji pristaj da razigravaju tuđe igrače ali to u Rajkovićevom slučaju ne pije vodu. Mladog golmana oberučke bi prihvatila većina superligaša a o prvoligašima da ne govorimo.\nDruga 'varijanta' bila je vraćanje Rajkovića u omladinski pogon, premda je momak već upisao prvi nastup za "A" reprezentaciju. U svakom slučaju, mladi golman sa vršnjacima bi dobio kontinuitet u radu i igrama do trenutka kada bi se za njega otvorilo mesto u prvom timu.\nOvako, Rajković je posle nekoliko nedelja slave zbog sjajnih partija na EP u Litvaniji iza sebe ostavio period od tri meseca bez takmičarskog meča u Zvezdi i samo ČETIRI utakmice u dresu sa nacionalnim grbom što je, priznaćete, pravi način da stagnira i tako sputa sav potencijal koji poseduje.\nZa to vreme, momak koji se zajedno sa Rajkovićem našao na listi najvećih potencijala evropskog fudbala za uzrast do 18 godina, Aleksandar Mitrović, uveliko 'krca' svoju prvu sezonu u jednoj od liga koje predstavljaju odskočnu dasku za transfer u neki od najvećih evropskih klubova, pritom igrajući i u Ligi šampiona.\nJasno je da FSS nema pravo da se meša u rad Crvene zvezde, ali bi neko iz Ljutice Bogdana hitno trebalo da shvati da momak ogromnog potencijala stagnira zbog načina kojim se ophode prema njemu.\nBez mnogo pametovanja, mladi Negotinac morao je nakon sjajnih partija u Litvaniji da dobije priliku da brani barem u omladinskoj ligi Srbije i verujem da će se neko uskoro setiti da izvuče ovog dečka iz "natalina" i vrati ga na teren.\nNaknadna pitanja, zašto nam je fudbal tu gde jeste, uzaludno postavljamo jer ga 'stručnjaci' u Srbiji čine takvim.


Veliki horoskop do 21. maja: Vladavina Sunca u Biku donosi značajne promene!\nSaznajte šta vas čeka\nVeliki horoskop za vladavinu Sunca u Biku - evo šta nam astrolozi predviđaju na polju ljubavi, posla i zdravlja do 21. maja!\n16.04.2018. - 12:40h 13:47h Autor: Novosti\nPartner želi da vam stavi do znanja da je on glavni u vezi, naročito ukoliko se radi o nekom Lavu ili Vodoliji. Venera blizu fiksne zvezde Algol, do 24. aprila, upozorava da uzrok rasprava sa jednom Vagom može da bude njena ljubomora i posesivnost. U poslednjoj nedelji aprila, vašu pažnju mogu da privuku dve zanimljive osobe, pa nećete znati za koju da se odlučite. Pozicija Venere, do 19. maja, donosi vam poznanstvo sa nekim vazdušnim znakom na kraćem putu ili preko interneta. U poslednjoj dekadi perioda, klonite se rasprava sa partnerom, ukoliko ste martovski Ovan.\nU trećoj dekadi aprila, očekuje vas potpisivanje ugovora o novom vidu saradnje sa nekadašnjim poslovnim partnerima. Iako se finansijska situacija popravlja, oko 22. aprila izbegavajte nepotrebne troškove. Posle 16. maja, budite oprezniji prilikom dogovora sa strancima. Vaš vladalac Mars, planeta akcije, na stepenu svoje egzaltacije, 11. i 12. maja, u kvadratu sa Uranom, planetom više sile u vašem znaku upozorava da izbegavate konflikte na poslu. U vreme mladog Meseca, oko 15. maja, možete da očekujete priliv novca.\nOko 22. aprila može da vam se udvara kolega, ako ste žena, a ako ste muškarac, dopašće vam se atraktivna mlađa osoba. Krajem perioda, u nekom klubu ili piceriji, možete da upoznate nekoga čiji posao podrazumeva češća putovanja. Aspekti Marsa i Plutona, vla+dalaca astrološke kuće ljubavi, do 12. maja, upozoravaju vas da se klonite svađa sa partnerom, prvenstveno zbog njegove posesivnosti. Do 19. maja, preko posla možete da upoznate umetnika ili sportistu, a krajem perioda nekog Raka. U vreme mladog Meseca, oko 15. maja, može da vas kontaktira Bik koji planira da uspostavi saradnju sa vama.\nAspekti vašeg vladaoca Venere, simbola novca blizu fiksne zvezde nepovoljnog značenja Algola i Sunca u vašem znaku, upozoravaju da bi do 24. aprila trebalo da izbegavate rizične finansijske transakcije. Sredinom meseca, ulazak Urana u vaš znak, posle 84 godine, najavljuje promenu posla ili radnog mesta, naročito ako ste aprilski Bik. U trećoj dekadi perioda, klonite se nepotrebnih troškova. Krajem perioda, ulaskom Sunca u vašu astrološku kuću posla, finansijska situacija kreće nabolje.\nKakav prvi utisak ostavljate na druge: Vodolije su uobražene, Rakovi dosadni i glupavi!\nVeć početkom perioda, aspekti fiksne zvezde nepovoljnog značenja Algola, najavljuju mogućnost strastvenog susreta sa osobom koja je dosta starija od vas. Posle 24. aprila, ulaskom planete ljubavi i lepote, Venere u vaše astrološko polje ličnosti, do 19. maja raste i vaša popularnost u društvu suprotnog pola. Period posle 13. maja nije povoljan za donošenje važnih odluka. Krajem perioda, možete da uđete u vezu sa vrlo atrakativnom osobom, ukoliko ste muškarac. Ako ste predstavnik nežnijeg pola, bilo bi bolje da se klonite Jarčeva i Škorpija koji će na sve načine pokušavati da privuku vašu pažnju.\nRetrogradni hod Plutona, vladaoca astrološkog polja posla, može da prolongira vaše poslove i dogovore. U vreme prve Mesečeve četvrti, 22. aprila, moguć odlazak na kraći put u inostranstvo. U prvoj polovini maja, dovršite važne poslove. Sredinom maja, ulaskom vašeg vladaoca Merkura i Urana u Bika, planeta komunikacija i više sile, budite oprezniji prilikom dogovora sa strancima i potpisivanja važnih ugovora. U trećoj dekadi perioda, Mars u Vodoliji u trigonu sa Suncem u vašem znaku, donosi vam zaradu.\nČuvajte se sportskih povreda.\nU vreme prve Mesečeve četvrti, 22. aprila, kada Pluton kreće retrogradnim hodom, može da vam se udvara zauzeta osoba na položaju. Strastveni susret sa Škorpijom ili Bikom, koje ste upoznali preko posla ili prijatelja, 8. i 22. maja, može da preraste u nešto mnogo ozbiljnije. Posle 19. maja, ulaskom Venere, planete ljubavi i lepote u vašu astrološku kuću ličnosti, mnogi će poželeti da se nađu u vašem društvu. Aspekti planeta ljubavi i ograničenja, Venere i Saturna u retrogradnom hodu, krajem perioda, opominju da se ne igrate sa partnerovim strpljenjem.\nDo kraja aprila, rastu šanse za uspostavljanje dugoročne isplative saradnje sa strancima iz prekookeanskih zemalja, a i finansijska situacija se postepeno popravlja. Konjunkcija Marsa i Plutona do 12. maja, upozorava da bi trebalo da dobro proučite ugovore koje bi trebalo da potpišete. Sredinom perioda, ulaskom Urana u znak Bika, posle 84 godine, rastu šanse za uspostavljanje novog vida saradnje sa strancima iz prekookeanskih zemalja. U vreme mladog i punog Meseca, oko 15. i 29. maja, mogu da vas obraduju iznenadni novčani dobici.\nIzbegavajte gazirane napitke.\nGodišnji horoskop za novac i posao otkriva: Koga u 2018. čeka bogatstvo, a koga beda!\nZbog aspekata Venere, simbola ljubavi i posla u blizini fiksne zvezde lošeg značenja, Algola, do 24. aprila može da vam se udvara neka najverovatnije zauzeta osoba na položaju. U poslednjoj dekadi aprila, jedan Blizanac će pokušati da privuče vašu pažnju, a sredinom maja možete da upoznate neku Vodoliju preko interneta ili društvene mreže. Do 19. maja možete biti u emotivnoj dilemi za koju od dve šarmantne osobe da se opredelite. Ulazak Urana u Bika, u vreme mladog Meseca, 15. maja, donosi vam privremeno razdvajanje od partnera (zbog posla) ili novu ljubav.\nPozicija Marsa i Plutona do 12. maja, najavljuje period pojačane poslovne aktivnosti i upozorava da obratite pažnju na konkurenciju. Zbog aspekata vašeg vladaoca Sunca u polju karijere, od 13. do 21. maja, izbegavajte rasprave sa šefovima. Posle 21. maja, bićete u prilici da dosta zaradite, ako se bavite umetnošću ili sportom. Do 12. maja, veće su šanse za obnovu saradnje sa strancima. Ulaskom vašeg vladaoca Sunca u Blizance, 21. maja, nastupa period pojačane poslovne aktivnosti i mogućnosti za zaradu.\nZbog pozicije Sunca, simbola uglednih i uspešnih osoba, možete da dobijete poziv za izlazak od nekoga ko samo što nije stigao s nekog puta. Konjunkcija Marsa i Plutona u vašoj astrološkoj kući nervnog sistema upozorava da se do 12. maja klonite rasprava sa partnerom, pre svega zbog njegove posesivnosti. Do 19. maja, izbegavajte rasprave sa partnerom. Sredinom maja, očekuje vas susret sa osobom koja nosi uniformu na radu, ako ste žena. Ukoliko ste muškarac, posle 21. maja možete da upoznate nekog Raka, Škorpiju ili Ribu.\nPočetkom perioda, uspostavljate nove kontakte i upoznajete potencijalne poslovne partnere, naročito ako se bavite modernim tehnologijama. Pozicija Venere, vladaoca astrološke kuće posla, do 24. aprila, donosi vam zaradu preko poslova sa nekretninama. Do 12. maja, iskoristite poziciju vašeg vladaoca Merkura, planete komunikacija u astrološkoj kući karijere, ako planirate da se vidite sa nekadašnjim poslovnim partnerima. U drugoj polovini meseca, kada Uran posle 84 godine ulazi u Bika, možete da uspostavite novi vid saradnje sa strancima iz prekookeanskih zemalja.\nLjubavni horoskop za 2018. otkriva: Ova 3 znaka pronalaze srodnu dušu!\nVaš vladalac Venera blizu fiksne zvezde lošeg značenja, Algola, upozorava da se do 24. aprila čuvate neke zauzete osobe koja odavno pokušava da privuče vašu pažnju. Do kraja aprila, preko interneta možete da upoznate atraktivnu mlađu osobu. Mars, vladalac astrološke kuće ljubavi, na stepenu svoje egzaltacije, 11. i 12. maja, opominje da se klonite rasprava sa partnerom. Oko 16. maja, može da vas privuče neki umetnik ili sportista. Opozicija između vašeg vladaoca Venere i Saturna, planeta ljubavi i discipline, posle 19. maja, unosi zahlađenje u odnos s partnerom, naročito ukoliko se radi o nekom zemljanom znaku.\nZahvaljujući aspektima koje Mars obrazuje sa Plutonom i Jupiterom, simbolima bogatstva i inostranstva, do sredine maja bićete u prilici da dosta zaradite. Iskoristite poziciju Merkura, planete komunikacija, do 13. maja, ukoliko planirate dogovore o novim poslovnim projektima. U vreme mladog Meseca, oko 15. maja, kao i u trećoj dekadi perioda, možete da očekujete novčane dobitke. Krajem perioda, u vreme punog Meseca, možete da uspostavite isplativu saradnju sa strancima.\nVenera, vladalac vašeg astrološkog polja ljubavi, u konjunkciji sa fiksnom zvezdom lošeg značenja, Algola, do 24. aprila upozorava da bi za vas svakako bilo bolje da izbegnete konflikte i svađe sa partnerom kao i članovima porodice. Pozicija Merkura, simbola komunikacija, do 13. maja, najavljuje mogućnost poznanstva sa atraktivnom mlađom osobom preko interneta ili neke društvene mreže. Aspekti planete prošlosti Saturna u trećem astrološkom polju, u trećoj dekadi maja, donose vam susret sa starom simpatijom ili nekim ko vam je nekada bio veoma drag.\nKonjunkcija vladalaca vašeg znaka Marsa i Plutona, simbola akcije, moći i bogatstva koje obrazuju sekstil sa retrogradnim Jupiterom, simbolom inostranstva u vašem astrološkom polju ličnosti, do 12. maja donosi vam novčane dobitke. Ipak, do kraja aprila pokušajte da izbegnete nepotrebne troškove i rizične finansijske transakcije. U drugoj polovini perioda, kada Mars ulazi u Vodoliju, vaše astrološko polje karijere, trebalo bi da se potrudite da izbegnete konflikte i rasprave sa šefovima, ali i sa kolegama i saradnicima.\nPravi prijatelj, uvek ćete dobiti iskren savet: Blago vama ako imate pored sebe ženu u ovom znaku!\nPrelazak Merkura, planete komunikacija, preko astrološkog polja ljubavi donosi vam nove susrete i poznanstva sa zanimljivim osobama. Pozicija Venere, planete ljubavi, najavljuje mogućnost ulaska u vezu sa nekim koga ste upoznali preko prijatelja. Početkom perioda, izbegnite rasprave sa partnerom, naročito ukoliko se radi o nekom vazdušnom znaku. Posle 13. maja, slabi uticaj Merkura, vladaoca vašeg polja ljubavi, zbog čega partner može da bude posesivniji i ljubomorniji nego inače. U vreme mladog Meseca, oko 15. maja, udvaraće vam se osoba koju ste najverovatnije upoznali preko posla.\nPrva Mesečeva četvrt, 22. aprila, u vašem astrološkom polju karijere, donosi vam mogućnost saradnje sa strancima iz prekookeanskih zemalja. Konjunkcija Marsa i Plutona u polju posla upozorava da do 12. maja budete oprezniji ako planirate neku finansijsku transakciju. Aspekti između vašeg vladaoca Jupitera simbola inostranstva, do sredine maja najavljuju više mogućnosti za zaradu. Mars na stepenu svoje egzaltacije, oko 11. i 12. maja, pogoduje vam ukoliko se bavite zanimanjem koje podrazumeva uniformu.\nSmanjite unos šećera.\nU vreme prve Mesečeve četvrti, 22. aprila, kada i planeta moći i harizme, Pluton, kreće retrogradnim hodom, vašu pažnju može da privuče šarmantna, ali najverovatnije zauzeta osoba. U vreme mladog Meseca, sredinom perioda, istovremeno sa ulaskom planete erotičnosti, Marsa u Vodoliju, može da vam se udvara neki umetnik ili sportista. Vaš vladalac Saturn, planeta prošlosti u opoziciji sa Venerom, planetom ljubavi u astrološkom polju partnerskih odnosa, u poslednjoj dekadi perioda najavljuje romantični susret sa osobom koja je starija od vas ili starom simpatijom.\nMars blizu Plutona u vašem znaku, do sredine maja donosi vam priliv energije ali i pojačanu nervozu, zbog čega bi trebalo da izbegavate stresne situacije. Pripremite se za nove poslovne izazove, naročito ukoliko se bavite privatnim biznisom. Oko 11. i 12. maja, kada je Mars na stepenu svoje egzaltacije u vašem astrološkom polju ličnosti, možete da očekujete profesionalnu i finansijsku satisfakciju. U vreme punog Meseca, 29. maja, mnogo su veće šanse da zaradite preko saradnje sa strancima.\nPodložnost depresivnim raspoloženjima.\nNajsebičniji horoskopski znakovi: Ne prezaju ni od čega, sve grabe samo za sebe!\nPozicija Sunca, vladaoca vašeg astrološkog polja ljubavi, najavljuje strastveni susret sa harizmatičnom osobom. Jedan od vladalaca vašeg znaka, Saturn u opoziciji sa Venerom, simbolom ljubavi, posle 19. maja donosi vam poznanstvo sa nekim ko je stariji od vas. Ulaskom Marsa, planete seksualnosti u vaš znak, sredinom meseca, postajete aktivniji na ljubavnom planu, naročito ako ste muškarac. Sunce, vladalac astrološkog polja ljubavi, 21. maja, ulazi u Blizance, donoseći vam nove susrete i poznanstva.\nVeć početkom perioda, uspostavljate nove kontakte sa strancima sa kojima ćete uspeti da dogovorite isplativu saradnju. Konjunkcija Marsa i Plutona, planeta akcije i novca, u 12. polju, pod uticajem Jupitera, simbola inostranstva do 12. maja donosi vam zaradu preko paralelnih poslova. Od 13. do 21. maja, budite oprezniji prilikom sklapanja novih poslova. Studenti i umetnici trebalo bi da iskoriste naglašenu poziciju Merkura u prvoj polovini meseca, ukoliko planiraju neke važne dogovore. Sredinom perioda, vaš vladalac Uran, posle 84 godine, ulazi u znak Bika, najavljujući promene na polju karijere.\nU vreme prve Mesečeve četvrti, 22. aprila, može da vam se dopadne osoba koju najverovatnije već poznajate preko posla. Do 24. aprila, na kraćem putu očekuje vas interesantan susret sa nekom Vagom ili Bikom. U vreme mladog Meseca, oko 15. maja, vašu pažnju može da privuče šarmantna osoba koja se bavi umetnošću, ugostiteljstvom ili turizmom. Oko 22. maja možete da upoznate neku Devicu ili Bika. Aspekt između Venere i Saturna, planeta ljubavi i discipline, u trećoj dekadi perioda, unosi zahlađenje u vaš odnos sa partnerom, naročito ako se radi o Jarcu ili Škorpiji.\nDo 24. aprila, trebalo bi da izbegavate donošenje važnih odluka, naročito ukoliko sarađujete sa strancima. Posavetujete se sa jednim Rakom ili Jarcem. Posle 13. maja, slabi uticaj Merkura, planete komunikacija, zbog čega bi trebalo da povedete više računa o važnim dokumentima i ugovorima. Sredinom meseca, moguć je iznenadni odlazak na kraći put u inostranstvo. Krajem perioda, u vreme punog Meseca u vašoj trećoj astrološkoj kući, veće su šanse da zaradite dosta novca preko nekih paralelnih ili honorarnih poslovnih angažmana.\nMoguće stomačne tegobe.\n(Marina Jungić Milošević)\nVeliki godišnji horoskop za 2018. otkriva: Precizna prognoza za svaki znak!\nHoroskopAstrologijaMaj 2018.Horoskop za maj 2018.Vladavina Sunca u Biku\nStalno ćete je praviti\nTORTA LAŽNI EKLER: Pravi se brzo, pojede još brže! Neodoljivo kremasta! (RECEPT)\nBOHO STIL U KOMBINACIJI SA SKANDINAVSKOM ODMERENOŠĆU: Inspiracija za one koji se spremaju da preurede dom! (FOTO)


Rešenje problema pravno nevidljivih do kraja 2015.\nU Srbiji bi do kraja 2015. trebalo da bude rešen problem "pravno nevidljivih" lica kojih je po proceni Visokog komesarijata UN za izbeglice (UNHCR) ostalo još oko 8.500, rekao je 21. oktobra Davor Rako iz UNHCR-a. Kako je naveo, broj pravno nevidljivih smanjen je sa oko 15.000 ljudi, koliko ih je bilo kada je UNHCR počeo da se bavi tim problemom. Rešavanje pitanja "pravno nevidljivih" olakšale su izmene pojedinih zakona, kao i saradnja Ministarstva pravde, UNHCR-a i zaštitnika građana koja je na tom planu uspostavljena pre godinu dana.\n"Pravno nevidljiva" lica nisu upisana u matičnu knjigu rođenih i nemaju ličnu kartu kao osnovni identifikacioni dokument, lišena su svih javnih servisa, ne mogu u školu, ne mogu da se leče i nemaju pristup socijalnoj zaštiti.\nRešavanjem tog problema, kako je naveo Rako, Srbija ponovo pokazauje svoju privrženost zaštiti ljudskih i manjinski prava.\n"Veliki je pomak što danas radimo zajedno s Ministarstvom pravde i državne uprave i zaštitnikom građana. Mislimo da se ovaj problem može rešiti u narede dve godine", kazao je Rako novinarima u beogradskom hotelu "Palas" gde je održan skup posvećen "pravno nevidljivim" licima.\nOn je kazao da je cilj sporazuma s Ministarstvom pravde i državne uprave i Zaštitnikom građana koji je potpisan aprila 2012. rešavanje problema kroz zajedničku koordinaciju rada na terenu i iznalaženja sistemskih rešenja za problem.\n"Dobra vest je da je broj pravno nevidljivoh smanjen. UNHCR kad je počeo da se bavi tim problemom taj broj je bio više od 15.000 ljudi", kazao je Rako.\nOn je naveo da UNHCR, Zaštitnik građana i država nastavljaju da pružaju besplatnu pravnu pomoć na terenu u postupcima naknadnog upisa u matičnu knjigu rođenih, obnove upisa i pribavljanje drugih dokmenata, posebno ličnih karata.\nPomoćnica ministra pravde i državne uprave Jasmina Benmansur kazala je da su pravno nevidljiva lica koja nisu upisana u matičnu knjigu rođenih, nemaju pravo na lično ime, državljanstvo, prebivalište i boravište.\nPrema njenim rečima, novi Zakoni o matičnim knjigama iz 2009. u prve dve godine primene dao je najveće pozitivne efekte jer je veliki broj ljudi ostvario pravo na naknadni upis u matične knjige rođenih.\n"Prošle godine usvojena je dopuna Zakona o vanparničnom postupku u kojem se utvrđuje vreme i mesto rođenja, a koja omogućava svima koji pred matičarem ne mogu da ostvare to pravo, da mogu da ga ostvare pred sudom", kazala je Jasmina Benmansur.\nOna je kazala da je za godinu od potpisivanja sporazuma s UNHCR-om i zaštitnikom građana sproveden veliki broj aktivnosti koje su znatno unapredile ostvarivanje prava onih koji nisu upisani u matičnu knjigu, da je organizovana obuka matičara, zaposlenih u centrima za socijalni rad i policijskim upravama, obuka sudija, pružanje besplatne pravne pomoći i medijska kampanja.\n"Svi organi su se uključili u rešavanje problema", kazala je pomoćnica mnistra.\nŽivojin Mitrović iz Nacionalnog saveta Roma kazao je da taj savet problem "pravno nevidljivih" lica prepoznao pre devet godina i da je u saradnji s UNHCR-om uspeo da to nametne kao jednu od tema razgovara na nivou države.\n"Izdavanje dokumenata odškrinuće vrata za rešavaje problema tih ljudi, jer bez ulaska u pravni sistem i bez dobijanja dokumenata pravno nevidljivi su lišeni svih javnih servisa, ne mogu u skolu, ne mogu da se leče, nemaju pristup socijalnoj zaštiti, nemaju nikakav pristup državi", kazao je Mitrović.


Nova zgrada NBS, Slavija - Beograd\nProizvodnja i ugradnja podne obloge, sistem sloj za izravnavanje od lakog betona (debljine 4 do 16 cm) i polimerni beton visokih fizičko mehaničkih karakteristika (debljine 1 do 1,5 cm).\nStambeni objekti, Srbija (SRB), Crna Gora (MNE), Hrvatska (CRO), Bosna i Hercegovina (BIH), Makedonija (MK), Rusija (RUS), Belorusija (BY).\nProizvodnja i ugradnja (polaganje) svih vrsta parketa uz upotrebu hidroizolacije, prajmera i materijala za nivelisanje podloge.\nFabrika vode Makiš 1 i nova fabrika vode Makiš 2, Makiš - Beograd POLICEM plakat slika\nStara fabrika vode Makiš 1 (1991 - 1994.) i nova fabrika vode Makiš 2 (2011 – 2012.)\nProizvodnja i ugradnja sistema hidroizolacionih materijala i premaza za zaštitu betonskih površina u fabrici vode za piće po najvišim higijensko - sanitarnim standardima.\nZgrade javnih ustanova (škole, bolnice, opštine), komercijalno - poslovni objekti, ...)\nProizvodnja i ugradnja (polaganje) podnih obloga (arhitektonskih i dizajnerskih podova) u koloru i dizajnu prema izboru projektanta.\nNovo stambeno naselje Gostivarska, Voždovac - Beograd\nNovi stambeni kompleks Gostivarska\nProizvodnja i ugradnja fasadnog dekoraivnog maltera uz primenu grund podloge i mašinskog maltera (spolja i unutra) uz primenu beton kontakta.\nSistemi industrijskih podova\nIndustrijski podovi za prehrambenu i mesnu industriju, farmaceutsku industriju, mašinsku industriju, hladnjače, magacine, visokoregalna skladišta, servise za automobile, kamione, autobuse, armirano - betonske ploče sa visokom fizičko - mehaničkim opterećenjima, parking prostore, ...\nProizvodnja i ugradnja (polaganje) industrijskih podova različite debljine na bazi polimernog betona, epoksidnih smola, poliuretanskih smola, ferbetoni.\nSanacija armirano betonskih konstrukcija - stubovi dalekovoda na Savi, Novi Beograd\nSanacija armirano betonskih stubova dalekovoda.\nNovi Beograd, Srbija (SRB)\nProizvodnja i ugradnja materijala za sanaciju armirano betonskih stubova dalekovoda specijalnim samozbijajućim betonom. Lokacija stubova koji su smešteni pored reke Save treba da budu dugotrajni u izrazito ekstremnim uslovima izazvanim izlivanjem Save u prolećnom periodu i ciklusa zaleđivanje odleđivanje vode u betonu u zimskom periodu.


Dani Srbije i Srpske u Austriji | Glas Banja Luke - Nezavisni online magazin\nBANJA LUKA, 17. septembra – Zajednica srpskih klubova u Beču u saradnji sa Ambasadom Srbije i privrednim predstavništvom RS u Austriji organizovaće od 4. do 30. oktobra “Dane Srbije i Srpske” u glavnom gradu Austrije.\n“Želimo da ova manifestacija postane tradicionalna, a namenjena je Austrijancima i Srbima. Kroz razne programe predstavićemo specifičnosti Srbije i RS u privrednom, turističkom i kulturnom smislu”, najavljuje predsednik Zajednice Borislav Kapetanović.\nOdređeno je, kako dodaje, da domaćini prvih “Dana Srbije i Srpske” budu Novi Sad i Banja Luka.\nS tim u vezi, pred zvanično otvaranje “Dana Srbije i Srpske”, 3. oktobra biće održana prezentacija privrednih potencijala Banje Luke i Novog Sada, u zdanju Privredne komore Beča.\n“Tom prilikom će dva grada predstaviti svoje lokalne privredne komore, potencijale svojih krajeva, ali i austrijske firme koje posluju u njima, kako bi preneli svoja iskustva”, rekao je Kapetanović.\nRekao je da je cilj da se podstaknu svi oni koji razmišljaju da investiraju u Srpsku i Srbiju dobiju potrebne informacije i odluče se na ulaganja.\nSvečano otvaranje “Dana Srbije i Srpske” zakazano je za 4. oktobar u velelepnom zdanju Kursalon.\nU okviru otvaranja, najavljuje Kapetanović, turističke organizacije dva grada predstaviće svoju ponudu, ali i potencijale Zlatibora i Jahorine. Na svečano otvaranje dolazak najavili su predsednica i premijer RS, kao i predstavnik Ministarstva inostranih poslova Srbije, a očekuje se i dolazak brojnih diplomatskih predstavnika akreditovanih u Beču.\nU kulturno umetničkom programu učestvovaće Banjalučka filharmonija i istaknuti operski pevači Narodnog pozorišta iz Beograda, te pevačka grupa KUD “Una” iz Novog Grada, ali i domaći KUD-ovi “Branko Radičević” i “Stevan Mokranjac”.\nScenario za program otvaranja napisao je Milovan Vitezović iz Beograda. Pokrovitelji manifestacije “Dani Srbije i Srpske” su predsednica i vlada RS, Ministarstvo spoljnih poslova Srbije, grad Beč, a srpski privrednici iz Austrije prepoznali su ovu manifestaciju kao izuzetnu kvalitetnu prezentaciju Srbije i Srpske i odlučili da je finansijski podrže na zavidnom nivou.\nU pripremnom periodu, kaže Kapetanović, Zajednica je imala izuzetnu saradnju sa ambasadorom Srbije Nebojšom Rodićem i šefom Predstavništva RS Mladenom Filipovićem, a posebno su se angažovali i gradonačelnici Novog Sada i Banja Luke, Miloš Vučević i Igor Radojičić.\nZajednica se posebno zahvaljuje i šefu 10. bečkog okruga Markusu Francu koji je pomogao u realizaciji ovog projekta.\nManifestacija, kako dodaje, imaće jednim delom i humanitarni karakter, jer će se prikupljati sredstva za akciju “Deca su naša budućnost” za Gimnaziju Sveti Sava u Osojanu na Kosovu i Metohiji.\nProgram “Dana Srbije i Srpske” predviđa gostovanje pozorišta “Ateljea 212” iz Beograda sa predstavom “Petrijin venac” 6. oktobra. Zatim, 9. oktobra biće otvorena izložba Narodne univerzitetske biblioteke RS “Stripovijetke po motivima Petra Koćića”.\nIzložba Arhiva RS “Banja Luka – centar Vrbaske banovine” biće otvorena 16. oktobra, a dan kasnije biće prezentovani turistički potencijali Jahorine i Zlatibora.\nDan kasnije biće održan koncert srpskog foklora “Zaigrajmo divno kolo” na kojem će učestvovati KUD “Veselin Masleša” iz Banje Luke, KUD “Vila” iz Novog Sada, kao i SKC “Stevan Mokranjac”, KUD “Jedinstvo”, KUD “Bora Stanković” i KUD “Branko Radičević iz Beča.\nDečije pozorište “Pan” iz Beograda gostovaće 19.oktobra sa predstavom “Anin svet snova”, a 27.oktobra Narodno pozorisste RS izvešće predstavu “Otac i sin”.\nSvečano zatvaranje manifestacija i izložba muzeja RS “Nematerijalno kulturno nasleđe iz RS na Uneskovoj listi nematerijalniog kulturnog nasleđa čovečanstva” biće održani 30. oktobra.\nPrethodni članakKoverte za nagradnu igru biće transportovane pod pratnjom policije\nNaredni članakUNAPREĐENJE OBUKE: Sedam srednjih škola dobilo novac za opremanje kabineta praktične nastave


Građani Srbije od petka 30. aprila mogu da putuju u Mađarsku bez PCR testa, samo sa potvrdom o vakcinaciji bilo kojom vakcinom, dogovorili su ministri spoljnih poslova dve zemlje, Nikola Selaković i Peter Sijarto.\nKako se navodi na sajtu Ministarstva spoljnih poslova, građani Srbije koji imaju potvrdu o vakcinaciji ne moraju ni u karantin, a isti uslovi važiće i za državljane Mađarske koji dolaze u Srbiju.\nU Srbiji se zvanično registruje manji broj obolelih od koronavirusa, dok se i dalje beleže desetine smrtnih slučajeva dnevno. Prema poslednjem zvaničnom preseku, registrovano je 2.007 novozaraženih na 14.004 testirana uzorka. Umrlo je još 25 osoba.\nU bolnicama je 4.711 pacijenata, a na respiratorima je 171 osoba.\nKrizni štab je na sednici u sredu odlučio da mere ostanu iste do 8. maja, kada bi ugostiteljski objekti mogli da počnu da rade i u zatvorenom do 50 odsto popunjenosti kapaciteta, ako broj obolelih bude opao.\nZamenik gradonačelnika Beograda Goran Vesić napisao je na svom Fejsbuk profilu da je dogovoreno da od 8. maja počnu da rade normalno ugostiteljski objekti.\nDržavni sekretar u MInistarstvu zdravlja Mirsad Đerlek je rekao da manji broj obolelih ohrabruje, ali da se o relaksiranijoj situaciji može govoriti tek kada dnevno bude manje od 100 novozaraženih, prenosi Fonet.\nĐerlek je za RTS rekao da su epidemijske mere i masovna imunizacija i dalje neophodni jer su brojevi novozaraženih i pregleda u kovid ambulantama i dalje visoki, bez obzira na to što su opali.\n"Kada čujemo ovako ohrabrujuće vesti mi se previše opustimo i posle plaćamo cenu te opuštenosti. Tokom praznika će biti lepo vreme i ljudi će izaći u prirodu, ali apelujem da se izbegavaju kontakti koji mogu doprineti zaražavanju", kazao je Đerlek i najavio da će biti oštrije kontrole u baštama, izletištima, javnom prevozu.\n"Sterilitet izaziva korona, ne vakcina"\nDržavni sekretar Đerlek je rekao da je najveći broj vakcinisanih u Beogradu, a najmanje u Tutinu, Novom Pazaru i Lajkovcu, kao i da je najmanje vakcinisanih među mladima.\n"Društvene mreže su uradile jedno veliko zlo delujući na naše mlade zato što su pre svega pričali o sterilitetu, a pokazali smo, preko naših najeminentnijih stručnjaka, da korona izaziva steriliteta, a ne vakcina. Imunolozi i ljudi koji se bave tim problemom su tačno stavili do znanja da vakcina ne utiče na reproduktivne organe".\nSrbiji je, prema poslednjim zvaničnim podacima, ukupno dato 3.410.440 vakcina, a revakcinisano je 1.404.811 ljudi.\nĐilas: Netačni podaci o umrlima\nPredsednik Stranke slobode i pravde Dragan Đilas izjavio je da je u martu ove godine preminulo oko 4.000 ljudi više nego u istom mesecu 2020. i da je to moguće samo ako podaci o preminulima od koronavirusa nisu tačni ili ako se zdravstveni sistem raspao.\nKako je rekao, u martu ove godine, prema zvaničnim podacima, preminule su 12.952 osobe, a prošle godine 8.189 ljudi, što predstavlja rast od 52,8 odsto, prenosi Fonet.\n"To je moguće samo ako podaci o preminulima od kovida nisu tačni, ili da se zdravstveni sistem potpuno raspao i ne može da pruži pomoć ljudima kojima je pružana pre korone. Mislim da je kombinacija oba", rekao je Đilas i pozvao Ministarstvo zdravlja da objasni kako je toliko ljudi preminulo.\nPrema zvaničnim podacima, od marta 2020. od koronavirusa u Srbiji je ukupno preminulo 6.312 osoba.


Više od četiri miliona eura uplaćeno je avansno u nešto više od mjesec kompanijama angažovanim na započetim kapitalnim projektima uglavnom u Sjevernom regionu kako bi se osigurala likvidnost tih kompanija i održao kontinuitet radova u vrijeme pandemije koronavirusa...\nZavršena adaptacija prostora za potrebe Creative Huba u Starom Baru\nAdaptacija prostorija za potrebe uspostavljanja “Creative Huba” u Starom Baru juče je privedena kraju, čime je Uprava javnih radova uspješno realizovala još jedan u nizu projekata koje Vlada Crne Gore finansira iz kapitalnog budžeta...\nRealizacija projekta unapređenja vodosnabdijevanja bjelopoljskog naselja Zaton, koje je počelo prije mjesec, odvija se bez zastoja. Rad na terenu organizovan je tako da se poštuju mjere i naredbe nadležnih državnih institucija u cilju zaštite od koronavirusa. Projekat finansira Vlada Crne Gore sa 485 hiljada eura,..\nZa rekonstrukciju puta Gubavač – Bistrica i novi most na Bistrici pet miliona eura\nRekonstrukciju lokalnog puta Gubavač – Bistrica i izgradnju mosta na rijeci Bistrici, u okviru projekta valorizacije Đalovića pećine, izvodiće podgoričko preduzeće “Crnagoraput”, kao najpovoljniji ponuđač u postupku javne nabavke. Uprava javnih radova pokrenula je proceduru potpisivanja ugovora sa izabranom kompanijom, a vrijednost posla je blizu pet miliona eura...\nDanas počelo asfaltiranje Prnjavorske ulice\nAsfaltiranje Prnjavorske ulice u Plavu, u dužini od 600 metara, počela ja danas i trajaće do kraja sedmice. Riječ je o završnim radovima u okviru druge faze izgradnje, za koju je Vlada Crne Gore opredijelila oko 400 hiljada eura...\nIzgradnja objekta nacionalne Kuće maslina u Starom Baru, uprkos poteškoćama izazvanim pandemijom koronavirisa, napreduje iz dana u dan. Na gradilištu su u toku grubi građevinski radovi, a svi segmenti posla izvode se uz poštovanje mjera i naredbi nadležnih državnih institucija, u cilju zaštite radnika od COVID-a 19...\nPočela realizacija projekta izgradnje sportske sale u Rožajama\nRušenjem postojećeg objekta, u Rožajama je danas je počela priprema za realizaciju projekta izgradnje sportske sale Gimnazije i Srednje stručne škole, koju će Vlada Crne Gore finansirati sa 1,63 miliona eura. Izvođač, pljevaljsko preduzeće “Tehnogradnja”, obavezalo se da radove završi u roku od 18 mjeseci od dana uvođenja u posao...\nRealizacija važnih kapitalnih investicija Vlade Crne Gore teče u kontinuitetu, uprkos poteškoćama izazvanih pandemijom koronavirusa. Uprava javnih radova u ovom momentu ima oko 20 aktivnih gradilišta. U cilju sprečavanja širenja koronavirusa, radnici na gradilištima pridržavaju se svih preporuka i mjera, koje su proteklih dana donijeli nadležni organi, među kojima su održavanje fizičke distance i upotreba zaštitnih sredstava (maske, rukavice)...\nOBAVJEŠTENJE: Uprava javnih radova od danas do daljnjeg neće primati stranke, dostavljanje ponuda i javna otvaranja prema ustaljenoj praksi\nOBAVJEŠTENJE: Uprava javnih radova od danas, 3. aprila 2020. godine, do daljnjeg neće primati stranke u svojim prostorijama, u cilju sprovođenja mjera zaštite od COVID-19. Izuzetak dostavljanje i javna otvaranja ponuda...\nU Nikšiću realizovan vrijedan projekat, stvoreni kvalitetniji uslovi za rad “Zahumlja”\nUprava javnih radova uspješno je realizovala projekat dogradnje objekta Javne ustanove “Zahumlje” u Nikšiću, za koji je Vlada Crne Gore iz budžeta izdvojila blizu 300 hiljada eura. Svi građevinski radovi i opremanje objekta završeni su proteklih dana, čime su se stekli uslovi za njegovu predaju korisniku na dalju upotrebu...


Photoshop u okviru nove opcije koristi elemente vještačke inteligencije – EastCode\nPhotoshop u okviru nove opcije koristi elemente vještačke inteligencije\nBy Rajna Bisercic Softver Comments Off on Photoshop u okviru nove opcije koristi elemente vještačke inteligencije\nUklanjanje ljudskih, ili nekih drugih subjekata sa fotografije je danas prilično uobičajen trik, ali je još uvek jedan od najtežih, te najmanje razvijenih delova Photoshop-a. Adobe se sprema da to promeni, a zahvaljujući opciji koja koristi elemente veštačke inteligencije, pod nazivom Select Subject.\nKorišćenje ove opcije će biti prilično jednostavno, pa će korisnici iz glavnog radnog prostora, ili iz “Select and Mask” moći da kliknu na fotografiju, te automatski selektuju sve objekte na njoj, posle čega će moći da izmjene pozadinu ili uklone izabrane objekte.\nOpcija je podržana Adobe-ovom AI platformom Sensei, koja koristi mašinsko učenje kako bi što preciznije prepoznavala objekte, zahvaljujući čemu može da ih izdvaja i iz najkompleksnijih pozadina. U nekim slučajevima detalji poput kose ili krzna nisu najbolje selektovani, ali će ova opcija to promeniti, te rešiti i neke druge probleme, dopuštajući dizajnerima da se fokusiraju na fine detalje. Budući da koristi mašinsko učenje, očekuje se da će se ovaj dodatak tokom vremena poboljšavati, kako u svoju arhivu bude skladištio više podataka o željenim ishodima u obradi fotografija.